text: Telenovela: Zmagoslavje ljubezni Igrajo: Maite Perroni, William Levy, Victoria Ruffo 29.12.2011 Victoria je znana mehiška modna oblikovalka. S svojim možem, igralcem Osvaldom, hčerko Fer in moževim sinom iz prvega zakona, maximilianom, živi udobno življenje v razkošni vili. Vseeno pa njeno življenje ni bilo posuto z rožicami. V mladih letih je, kot služkinja, imela razmerje z gospodaričinim sinom. 30.12.2011 Tomasa namerava Juanu Pablu povedati, kaj se je zgodilo z Victorio, vendar ima pomisleke. Ko Maximiliano zamudi na zelo pomemben sestanek, skuša mami pojasniti svoje razloge, vendar ga ta ne posluša. max se pritoži, da z njim ravna, kot da je le uslužbenec. Victoria joče, saj išče svojo pogrešano hčerko. 02.01.2012 Victoria z družino proslavlja, ker je bila njena dobrodelna revija zelo uspešna. Hkrati razmišlja, kako naj možu prizna, kakšno preteklost je imela. Maria Zapuščenka sanjari o moškem, ki ga je videla na reviji. Ne ve, da je bil to Victorijin sin Max. Gospa Bernarda se spominja svojih preteklih grehov... 03.01.2012 Osvaldo je v samostanu, kjer se pogovarja z Mario. Skuša ji dopovedati, da se je v življenju treba boriti za svoje sanje. Maxu je maria zelo všeč, zato se odloči, da jo bo pospremil domov. Zelo očitno je, da je tudi on všeč njej. Ker ga zavrne in noče sesti v avto, se ta odloči, da jo bo do doma pospremil peš. 04.01.2012 Maria se odloči, da si bo poiskala svoje stanovanje. K sreči v bližini zagleda oglas za stanovanje, v katerega se kar kmalu vseli. Toda pojavita se še drugi dve dekleti. Ker se ne more odločiti, katero naj vzame za sostanovalko, vržejo kovanec. Osvaldo Victorio povabi na gledališko predstavo, a ga ta zavrne. 05.01.2012 Nati se zaljubi v soseda. na vsak način bi mu rada pokazala, kaj čuti, a se ta ne zmeni zanjo. Zagleda se v nedosegljivo Lindo, ki pa se iz njega norčuje. kmalu se na vratih pojav tudi Max, nad katerim je Nati očarana. Victoria je besna, ker se ji mož ne oglaša na telefon. Prepričana je, da je z drugo žensko. 06.01.2012 Maria prvič stopi na modno pisto, kjer se dobro izkaže. Zmoti jo le, ko Victoria pokliče Maxa, za katerega je bila prepričana, da se imenuje fabian. tako spozna, da ji je lagal, zato objokana odide iz sobe. Vsi iz modne hiše so nad njenim nastopom navdušeni. Ker se max zave, da je storil napako, steče za njo. 09.01.2012 Maximiliano in Maria se poljubljata, vendar se mu maria izmuzne. Osvaldo Victorio prepriča, da odideta na večerjo. Vse je romantično, dokler natakar ne prinese računa. Ko Osvaldo iz denarnice potegne denar, mu ven pade Lindina telefonska številka. Medtem Milagros ne ve, kaj bi naredila, da bi sinu našla dekle. 10.01.2012 Maria Zapuščenka je jezna, ker misli, da jo je hotel Maximiliano izrabiti. Juan Pablo, ki je novi spovednik v samostanu, ji svetuje, naj zaupa čustvom. Hkrati naj od moškega, ki ga ljubi, zahteva, da jo spoštuje. maximiliano se kesa, ker jo je užalil. Pod okno ji pripelje pevce, da bi jo očaral s podoknico. 11.01.2012 Maria Zapuščenka in Maximilijano postaneta par. Maximilijano se ji opraviči, ker jo je imel za lahko dekle, za kar mu Maria tudi odpusti. Victoria je jezna na Osvalda, ker se je z njo spričkal na večer, ko sta gostila kolege. Očital ji je, da je nepozorna žena, o dogodku pa so se razpisali tudi novinarji. 12.01.2012 Maria je odločena, da se v modno hišo ne bo več vrnila. Družina Sandoval gre na premiero Osvaldovega filma, katerega kritiki ocenijo za polomijo. Osvaldo je potrt, toda Victoria zanj nima dovolj časa, zato se vse raje zateka k lepi Lindi. Ker se maria Zapuščenka ne vrne, se Victoria sama odpravi ponjo. 13.01.2012 Victoria obišče mario Zapuščenko in ji očita, ker se ni vrnila v modno hišo na delo. Hkrati se ji opraviči in ji pove, da je bila nekoč tudi sama revna sirota. Osvaldu sporočijo, da so producenti preklicali njegovo pogodbo za mini serijo, ker so kritiki slabo sprejeli njegov nastop v filmu. 16.01.2012 Družina Sandoval se pripravlja na Fernandin rojstni dan. Osvaldo bi ji rad kupil zlato uro, Victoria pa avto. Ko v zlatarno povabi Lindo, je ta zelo navdušena nad vsem, kar tam vidi. Zapiči se v zapestnico in Osvaldo ji jo kupi. Maria Zapuščenka na modni pisti izve, da je Maximiliano Victorijin sin. 17.01.2012 Victoria je Fernandi kupila avto. Čeprav se Osvaldo s tem ni strinjal, se je pomiril, saj svojo hčerko tudi on rad razvaja. Najprej ji dasta uro, Očitno je, da Fer darila ni najbolj vesela, zato ji dasta še ključ od avtomobila na zabavo, na katero je povabljen tudi Federicov oče. 18.01.2012 Fer je še vedno pogrešana. Vsi so zaskrbljeni, zato kličejo v bolnišnice, na policijo in njene priajtelje. Čez čas se le priklati domov in pove, da je s Federicom preizkušala nov avto. Victoria takoj pomisli, da se mu je predala. Pograbi jo panika, saj se boji, da je Fer zanosila. Tokrat je jezen tudi Osvaldo. 19.01.2012 Victoria odide k spovedi, kjer Juanu Pablu pove, da je z njim zanosila in mu rodila hčerko. Njegova mati mu je resnico vse življenje spretno prikrivala. Ko ji to olita, Bernarda jasno vse zanika. Juan pablo Victorii obljubi, da bo našel njuno hčerko. Medtem pa Maria Zapuščenka vadi na stezi. 20.01.2012 Linda in Juanjo po poljubu postaneta par, čeprav Linda še vedno sedi na dveh stolih. Juanjo je prepričan, da ima ob sebi zelo lepo dekle. Povabi jo v kino, a Linda zanj nima časa, ker je zmenjena z Osvaldom. maria Zapuščenka in Maximiliano se pobotata. Ko Fer pobegne k Federicu, Victoria popolnoma ponori. 23.01.2012 Gospa Bernarda obišče Victorio v njenem podjetju in ji očita, da je uničila življenje njen ter njenemu sinu. Osvaldo se veseli zaradi vloge v mini seriji. Režiser Pedro mu zagotovi vlogo zlobneža, ki naj bi jo sprva odigral Guillermo. Slednji je besen, saj se zaveda, da je Osvaldo dobil veliko boljšo vlogo. 24.01.2012 Osvaldo je jezen, ko opazi, kako Oscar tolaži in objema Victorio. Victoria se kesa, ker se ne posveča možu. Zanj je pripravljena celo opustiti kariero, vendar se Osvaldo s tem ne strinja. Tako si raje privoščita strastno noč v romantičnem hotelu. Victoria skuša od ge. Bernarde izvedeti kaj o svoji hčerki. 25.01.2012 Osvaldo in Victoria sta srečna, ker sta se pobotala. Medtem pa Osvaldov kolega Guillermo koma čaka, da bo razširil govorice o Osvaldskem skoku čez plot. Tudi Linda se ne vda. Na njeno prošnjo se Osvaldo dobi z njo, vendar le zato, da bi ji dopovedal, da ljubi Victorio. Linda je jezna in kuje maščevanje. 26.01.2012 Victoriin šofer skoraj povozi Lindo, ki se namenoma rže pod avto. Victoria ji takoj priskoči na pomoč in jo odpelje v dobro bolnišnico. Linda ji laže, da je obupana in da si je želela delati v modni hiši kot manekenka. Ko v bolnišnico pride tudi Osvaldo ugotovi, da je ponesrečenka njegova ljubica. 27.01.2012 Maria Zapuščenka nastopi na svoji prvi reviji, kjer jo vsi občudujejo. maria z maximilianom preživi prvo noč, čeprav jo Pipino in Antonieta opozarjata, naj se ne zapleta s sinom lastnice modne hiše. Osvaldo je zmeden, ker ne more povesem pozabiti Linde. Ta ga pokliče iz bolnišnice, da bi ga dražila. 30.01.2012 Nati je zaskrbljena, ker se Marija ni vrnila z modne revije. Z go. Milagros, njenim sinom in nečakom Cruzom prestrašeni kličejo v bolnišnice in na policijo. Victoria Mario nagradi, ker se je izkazala na reviji. Maria denarno nagrado pokloni očetu Juanu Pablu za sirote. Juanjo bratrancu Cruzu predstavi Lindo. 31.01.2012 Maria Zapuščenka je potrta, ker se Max ves dan ni menil zanjo. Osvalda odpeljejo v bolnišnico, ker ga je Guillermo med snemanjem prizora zadel s pravim nabojem. Victoria je vsa iz sebe. Od režiserja zahteva, naj razišče, kaj se je med snemanjem v resnici zgodilo. Ne verjame, da je šlo za nesrečo. 01.02.2012 Bernarda trdi, da je hišna pomočnica Tomasa odšla brez slovesa, Juan pablo pa v kaminu zazna nenavaden vonj. Victoria takoj posumi, da je Bernarda kaj storila Tomasi. V hišo mode se vrne maxovo nekdanje dekle, manekenka Ximena. Victoria jo nacdušeno sprejme, saj še vedno upa, da se bo pobotala s sinom. 02.02.2012 Maximiliano se želi poročiti z mario, toda dekle koraka noče narediti na skrivaj. Fernanda medtem pripelje domov fanta Federica in njegovega očeta. Nepričakovano naleti na mamo, ki se je vrnila iz službe. Victoria nasprotuje hčerini zvezi, saj meni, da ji Fede ne bo mogel nuditi življenja, kakršnega je vajena. 03.02.2012 Victoria namerava možu povedati zgodbo svoje maldosti, toda zmoti jo telefonski klic očeta Juana Pabla. Maria pri spovedi pove, da se je vdala maxu, saj ga ima resnično rada. Maximiliano se poskuša otresti Ximene, ki se obnača, kakor da sta še vedno par. Zavistna manekenka na pisti namerno spotakne Mario. 06.02.2012 Max pri marii kuha večerjo ter jo razvaja. Medtem je predrzna Linda pri Sandovalovih, da bi Fer naličila za zabavo. Ko se Fer odpravi, Linda napade Osvalda in noče oditi iz njegove hiše. V tem trenutku pride Victoria. Fabian in Nati gresta v gledališče. nati prizna, da ima zelo rada muzikale in komedije. Fabian ji obljubi, da jo bo odpeljal, kamor bo želela. Tudi v moderni muzej, da si bosta ogledala novo razstavo. Medtem ko se Linda zabava pri Sandovalovih, Juanjo razmišlja, kaj mu je hotel povedati Cruz. 07.02.2012 Bernarda obišče svojo domnevno vnukinjo, toda ko jo zagleda, ji postane slabo. Ne more verjeti, da je njena vnukinja tako dekle. Juan pablo gre h sestri Clementini, da bi dobil naslov od svoje hčerke. Ko mu povedo, da ga je hotela tudi njegova mati, Juanu Pablu ni nič jasno. Novi vrtnar dela preglavice. zaljubil se je v Fer, zato jo na silo poljubi, kasneje pa se pretihotapi v njeno sobo. Čeprav je Fer jezna, se tudi sama ogreva zanj. Medtem ko se Fer prepira z vrtnarjem, padila naklepa, kako bi jo poročil s svojim simon. 08.02.2012 Fer je bil očitno vrtnarjev poljub zelo všeč, saj ji ne pusti spati. Ubožica si ga je tako vtisnila v spomin, da je sanjala o podoknici. Zgrozi se, ko ugotovi, da so to bile le sanje. Milagros obišče svojo bodočo snaho Lindo. Pove ji, da ji bo za poročno darilo poklonila kuharsko knjigo. Linda se nasmeji in ji odgovori, da je kuhanje in hrana ne veselita. Takrat vstopi Juanjo, ki svojo zaročenko povabi na gasilsko zabavo. Linda ga zavrne z izgovorom, da se slabo počuti, toda Juanju se to glede na njeno opravo zdi sumljivo. 09.02.2012 Ker se Victoria ne zmeni za Osvalda, se ta zabava z ljubico Lindo. Odloči se, da bo najel stanovanje, kjer se bosta lahko nemoteno videvala. Sprva Lindi to ne diši, saj si je predstavljala nekaj drugega, a kmalu popusti. Gospa Bernarda se ves čas ukvarja z Victorio, saj je prepričana, da spet zavaja Juana Pabla. Odloči se, da ji bo zagrenila življenje, če ga ne bo pustila pri miru. Toda Victoria se Bernarde ne boji več. Zato pa ji preglavice začne povzročati novica o Maxu in Marii zapuščenki. 10.02.2012 Padilla ima finančne težave, zato se odloči, da bo za pomoč prosil Victorio. Ko jo obišče, jo takoj začne izsiljevati. Victoria noče, da bi spregovoril o njeni preteklosti, zato mu napiše ček. Antonieta se z njeno odločitvijo ne strinja, saj meni, da se ga zdaj ne bo več znebila. Toda Victorii popustijo živci. 13.02.2012 Prišel je dan gasilske proslave. Udeležijo se je vsi, razen Linde, ki se dobi s Sandovalom. Nati pospremi Juanja, na proslavo pa vzamejo še nekaj sirot. Najprej se udeležijo maše, ki jo pripravi oče Juan Pablo. Victoria premleva in začuti, da je napočil čas, da spregovori o svoji preteklosti. 14.02.2012 Victoria se znova nekoliko zbliža z možem. V postelji se odloči, da mu bo končno zaupala svojo življensko zgodbo, toda Osvaldo je utrujen in med njeno pripovedjo zapsi. To je seveda nov povod za prepir. Juan Pablo se zvečer odpravi k Marii Magdaleni, da bi ugotovil, ali je res njegova hči. 15.02.2012 Victoria in Padilla se srečata pri Bernardi. On trdi, da je ge. Iturbide prodal družinsko uro, Victoria pa, da jo je ukradel njeni hčeri. Victoria se nato sestane s sinom na kosilu. Pobara ga, ali ime res afero z Mario. Ko izve, da se namerava sin z dekletom celo poročiti, ga posvari pred življensko napako. 16.02.2012 Maria ne dovoli Maxu, da bi zaradi nje žrtvoval odnose z družino, ki nje ne sprejema. Kot sirota si je vedno želela očeta in mater, zato meni, da bo začel domače prej ali slej pogrešati. Toda Maximiliano ji da vedeti, da brez nje ne more biti srečen. Očita ji, da venomer išče izgovore, da se ne bi poročila. 17.02.2012 Victoria in Antonieta izvesta, da se Maria Magdalena prostituira in da se s Škorpijonom pogosto pretepata. Dekletova prijateljica jima pove, kje jo lahko najdeta. Nemudoma jo odpeljeta k Antonieti, da bi jo rešili ponižujočega načina življenje. Victoria verjame, da je nazadnje le našla svojo hčer. 20.02.2012 Osvaldo kljub nasvetu duhovnika Lindi kupi darilo za rojstni dan in jo povabi ven. Ko pride ponjo, jo mora dolgo čakati, zato potrka na vrata. Presenečen odkrije, da je Maria Zapuščenka Lindina sostanovalka in da ve za njuno razmerje. Takoj nato pride po svoje dekle Max, zato se morata Linda in Osvaldo skriti. 21.02.2012 Max pove Marii, da ćeli ustanoviti lastno podjetje v svetu visoke mode. Romantično jo zasnubi in dekle ga kljub pomislekom ne more zavrniti. Linda ji zavida dragocen zaročni prstan, kajti Juanjo je njej podaril cenenega. Takoj je pripravljena zapostaviti njegova čustva in nadaljevati razmerje z Osvaldom. 22.02.2012 Linda si s Juanjovim denarjem privošči novo obleko, da bi z njo presenetila ljubimca. Osvaldo ji obljubi, da bo prišel ponjo in z njo praznoval rojstni dan, nato pa pred hišo naleti na svojo hčer. Fernanda želi iti z njim na kosilo, zato se Lindi v naglici opraviči. Slavljenko medtem nestrpno čakajo pri Juanju. 23.02.2012 Vsi so zbrani pri Marii Zapuščenki, kjer se skupaj zabavajo, ko Juanjo preseneti Lindo s poročno obleko. Očitno je, da ji obleka ni všeč. Poleg tega ves čas razmišlja le o Osvaldu. Medtem je OSvaldo z Gullermom, s akterim se pogovarja o nakupu gledališča. Osvalda projekt zanima, a se hoče posvetovati z Victorio. 24.02.2012 Fernanda na svoji postelji najde vrtnico. Takoj ji postane jasno, da je bil vratar v njeni sobi, medtem ko je bila na stranišču. Zelo se razjezi in besna zabriše njegov čevelj na vrt. Nato se odpravi v kuhinjo, da bi si naredila zajtrk. In tam jo spet preseneti vrtnar. Očitno je zaljubljen tudi Domingo... 27.02.2012 Max in Maria Zapuščenka sta s sirotami na igrišču. Kmalu so vsi tako utrujeni, da si zaželijo hrane. Maria se spomni stojnice Milagros, kamor jih spremlja tudi Juan Pablo. Nati se je odločila, da si bo vzela življenje, zato na robu stavbe kriči, da noče živeti. Victorii ni več jasno, kaj se dogaja v njenem zakonu. 28.02.2012 Victoria je jezna na Mario Zapuščenko, ker se je sprla s Ximeno in jo klofnila. Pove ji, da jo bo naslednjič odpustila. Ko Bernarda obišče Padillo, je zelo zadovoljna z videzom njegovega stanovanja. Kaj kmalu pa jo zmoti, da v stanovanju ni božjih podob ne križa. Padilla ji obljubi, da bo za to poskrbela, toda ga. Bernarda je zelo vztrajna. Fabian izve za pripetljaj z nati, zato jo obišče na domu in jo povabi ven. Linda se ustraši, da mu bo nati razložila, zakaj se je hotela ubiti. Osvaldo se odloči, da bo Lindi namenil več časa, zato jo povabi v Acapulco. 29.02.2012 Victoria pokliče Guillerma, ker se je na Osvaldov telefon oglasila ženska. rada bi se prepričala, ali je Osvaldo na snemanju. Ker je Guillermo dvoumen, telefonski pogovor prevzame Pedro, ki skuša rešiti Osvaldov položaj. Medtem obljubi, da bo pridna, vendar jo obiščeta Federico in njegov oče. Odpravijo se na bazen, kjer pijejo alkohol. Cruz in Frederico se sporečeta, zato Padilla izvleče pištolo in jo nameri na Cruza. K sreči Micaela pokliče Fabiana. 01.03.2012 Max in Maria Zapuščenka se odločita, da ne bosta večerjala z Victorio, zato jo Max odpelje na obalo. Ova sta vesela, ker bo naslednji dan uspešen za oba. Victoria je medtem zelo slabe volje, ker ju ni na večerjo. Nad maxovo odsotnostjo je neprijetno presenečena tudi Ximena. Osvaldo uživa z Lindo v Acapulcu, presrečen, ker se mu dekle ves čas posveča. Pogovor nanese tudi na Osvaldovo bivšo ženo Leonelo. Ximena se po večerji s škarjami loti obleke za zaključek modne revije. 02.03.2012 Ximena se z lasuljo in v Mariini obleki pritihotapi v Maxovo hotelsko sobo. Fant je hudo vinjen in zapeljivka mu zaveže oči, zato prevare ne opazi vse do jutra. Potem ga začnejo težiti občutki krivde. Marii bi rad povedal, kaj se mu je pripetilo, toda Victoria dekletu prepove hoditi iz sobe, češ da povzroča težave. Par tako ne dobi prave priložnosti za pogovor. Ximena medtem Victorii in svoji materi zaupa, da je noč preživela z Maxom. Obe sta veseli, posebno Roxana. Hčeri zaupa, da sta bankrotirali in da se mora zato čim prej poročiti. 05.03.2012 Victoria in Osvaldo se vrneta vsak s svojega potovanja ter izvesta za hčerino prometno nesrečo. Strogo ji prepovesta sestajanje s fantom, Osvaldo pa se Padille loti celo s pestmi. Ximena pove materi, da je noseča, vendar ji noče razkriti, kdo je oče. Maxa namerava prepričati, da je otrok njegov, ter se poročiti z njim. Toda fant ne želi razdreti zaroke z Mario. Ximena novico takoj zaupa še Victorii, da bi si zagotovila njeno podporo. Medtem tudi Mario muči slabost in Linda takoj ugane, da je noseča. 06.03.2012 Max pove Marii, da je Ximena noseča z njim, in jo prosi za novo priložnost. Dekle se počuti izdano in ponižano, vendar ga še vedno ljubi. Max vztraja, da se ne bo poročil s Ximeno, čeprav ta pritiska na njegovo mater in mu poskuša vzbuditi občutke krivde. Victoria o zadevi načne pogovor z Osvaldom v upanju, da bo on sina lažje prepričal, naj se spametuje. Osvaldo je do sina nekoliko bolj razumevajoč, toda vseeno mu položi na srce, da je za otroka vredno žrtvovati vse. 07.03.2012 Victoria pokliče Mario na razgovor in ji očita, da je hotela njenega sina zapeljati zgolj iz koristoljubja. Dekletu ne pusti do besede in jo vrže iz službe. Maria je obupana, toda ostane ji vsaj moralna premoč. Ximena se močno razburi, ker ji Max še vedno noče obljubiti poroke. Njen zdravnik bodočemu očku zabiča, naj nosečnici v vsem ustreže, saj bi lahko vsako novo razburjenje ogrozilo plod. Po tej novici si Max premisli in se odloči, da se bo žrtvoval za otroka. Maria mu noče prisluhniti niti mu ne pove, da je tudi ona noseča. 08.03.2012 Bernarda odhiti v samostan, da bi ugotovila, kdo je druga deklica z imenom Maria, ki so jo redovnice našle istega dne kot Magdaleno. Sestra Clementina ji pove, da gre za Mario Zapuščenko. Bernarda je prepričana, da je odkrila svojo vnukinjo. Nuna želi novico takoj sporočiti očetu Juanu Pablu, Bernarda pa ji namero prepreči v skladu z Evinim nasvetom. Po poti nazaj Fausto opazi, da je skozi okno avtomobila odvrgla injekcijo iglo. Osvaldo si močno želi kupiti gledališče. Victoria privoli v prodajo njegovih delnic, čeprav ji to odsvetujejo. 09.03.2012 Max se poroči s Ximeno. Materi mladoporočencev kar žarita; nevesta se pretvarja, da je vse v redu; ženin pa se drži tako turobno, da začnejo svatje ugibati, kaj mu je. Maria priteče na kraj dogodka v upanju, da si bo Max v zadnjem hipu premislil. Nato se razočarana odpravi v samostan in presenečena ugotovi, da je pravkar umrla sestra Clementina, ki ji je bila kakor mati. Kljub številnim težavam se dobro znajde v novi službi v prestižnem butiku. Max se medtem vztrajno izmika ženi in njenim pričakovanjem. 12.03.2012 Bernarda v spovednici sinu prizna, da je njegova in Victoriina hči prav Maria Zapuščenka. Pove mu, kar je izvedela od sestre Clementine: obe deklici so redovnice našle istega dne, toda v bližini kraja Victoriine nesreče je tavala Maria Zapuščenka. Juan Pablo prosi mater, naj to sporoči Victorii, toda Bernarda želi grešnico kaznovati. Zaradi tega noče, da bi se mati in hči znova združili. Juanjo medtem sledi Lindi, ki se z Osvaldom odpelje na ogled gledališča. Fant jo zaloti, ko igralca objame in poljubi. 13.03.2012 Oče Juan Pablo očita Osvaldu, da se ni dovolj potrudil za zakonsko srečo. Igralec mora obljubiti, da bo za vedno prekinil stike z Lindo ter se povsem posvetil družini. Ximena pelje mamo v butik, kjer dela Maria Zapuščenka. Pretvarjata se, da iščeta obleko za cerkveno poroko, in se naslajata ob Mariini zadregi. Toda doma se mora mlada žena spopadati z nepopustljivim možem. Max ji naznani, da ne bosta šla na medene tedne niti noče iti z njo na večerjo. Ximena tako sama popiva v nekem lokalu, kjer sreča Guillerma. 14.03.2012 Max obišče Mario, ker bi se rad z njo pogovoril. Sprva ga zavrne, nato pa pride za njim na ulico. Objokana mu reče, naj ne hodi več k njej, ker jima bo le še bolj hudo. Ko se vrne domov, ga čaka pijana Ximena. Zelo je razočaran, ker ni odgovorna do otroka, ki ga nosi. Jasno ji da vedeti, da se bo po rojstvu otroka od nje ločil. Medtem sta Antonieta in Oscar na večerji. Antonieta je začudena, ker ji je Oscar začel laskati. Zmenita se, da se bosta začela videvati bolj pogosto. Pedrova žena Maxu pove, da ima njegov oče ljubico. 15.03.2012 Maria Magdalena in Maria Zapuščenka se po dolgih letih srečata v butiku, kjer slednja dela kot model. Maria Magdalena ji zaupa, da je Victoriina hčerka, kar je velik šok. Nikakor ne more dojeti, da je kaj takega sploh mogoče. Gospa Milagros tolaži Juanja. Ubožec je popolnoma izgubljen, ker ga je Linda zapustila. Milagros je tako besna, da se odloči, da bo z Lindo obračunala na svoj način. Čeprav jo hočeta Cruz in Napo prepričati o nasprotnem, to ni mogoče. Ximena obišče Mario Zapuščenko na njenem domu in jo začne žaliti. 16.03.2012 Victoria in Antonieta se pogovarjata v pisarni. Victoria Antonieti prizna, da se je Pipinu zareklo in da ji je povedal o njenih čustvih do Oscarja. Antonieta ji to seveda prizna, čeprav ji je nerodno, saj se zaveda, da je Oscar zaljubljen v Victorio. Maria Zapuščenka se zateče k Bernardi. Zanima jo zgodba o Victoriini izgubljeni hčerki. Ker Bernarda prikroji resnico, Maria o Victorii dobi še slabše mnenje. Na drugem koncu mesta Victoria napove, da bo Mario Magdaleno predstavila svoji družini, saj je noče več skrivati. 19.03.2012 Antonieta se poslovi od Marie Magdalene. Obe upata, da se bosta videli še kdaj. Maria Magdalena obljubi, da bo spremenila svoje življenje in da bo v ponos obema. Gospod Napo obišče Milagros in ji ponudi pomoč na tržnici. Milagros pomoč z veseljem sprejme, prosi ga le, naj ne osvaja ostalih žensk. Fer in Victoria izvesta, da je oče zapustil dom. Fer je zelo žalostna, saj je zelo navezana na očeta. Max se spominja njegovih besed. Osvaldo pa se je napotil nekam, kjer bo našel svoj mir, ki ga je izgubil že dolgo tega. 20.03.2012 Ko Juanjo izgine, je gospa Milagros vsa iz sebe. Gospod Napo ji obljubi, da ji ga bo pomagal iskati. Tako se Cruz, Milagros in Napo odpravijo po mestu, da bi našli Juanja. Po dolgem iskanju ga le zagledajo na tleh in sprva mislijo, da je pijan obležal. Toda ko ga Napo obrne, se prepričajo drugače. Medtem se Victoria besna kot ris odpravi k Lindi. Ker pa je tam tudi Maria, nadere obe in jima zagrozi, da bo njuno življenje postalo neznosno. Prepričana je, da je Maria Zapuščenka Lindi pomagala priti do njenega moža. 21.03.2012 Fer prosi mamo, naj odpusti očetu. Prepričana je, da jo ima oče rad in da zelo trpi. Toda Victoria ne kaže znakov, da bi mu oprostila. Maria Zapuščenka bo morala v butiku nositi poročno obleko. Ko jo vidi, se takoj spomni na Maxa in njegovih besed, ko jo je zaprosil za roko. Nato pa jo preseneti slaba novica. Lastnica butika ji pove, da je odpuščena, saj Victorie noče za sovražnico. Marii se zdi, da se ji svet podira pred očmi. Victoria že uresničuje svoje grožnje. Osvaldo skuša svojemu sinu še enkrat razložiti, zakaj je prevaral Victorio. 22.03.2012 Ker namerava Osvaldo vsak trenutek oditi, mu Victoria ponudi priložnost, da se ji odkupi. Vseeno pa mu da jasno vedeti, da mu še ni odpustila. Fernanda Maxu presrečna pove, da je njuna mati očetu že odpustila, saj ju je videla, ko sta se objemala. Ximena zaradi tega pričakuje, da se bo Max sedaj bolj posvetil njenim potrebam. Življenja v hotelu ima že vrh glave, zato hoče, da ji Max kupi razkošno stanovanje. Guillerma novica o spravi med Victorio in Osvaldom močno razjezi. 23.03.2012 Maria Zapuščenka in Linda se prepirata. Marii ni do tega, da bi poslušala Lindine neumnosti, saj se ne strinja z njo. Njun pogovor zmoti oče Juan Pablo, ki jima pove, da je Victoria Sandoval v bolnišnici. Maria je v šoku, ko sliši, da je Victoria na intenzivnem oddelku. Čeprav ji je storila veliko hudega, jo ima nekako rada. Juan Pablo je prepričan, da gre za močno vez med materjo in hčerko. Fer je zaskrbljena, saj si želi, da bi se starša pobotala. Max jo skuša pomiriti, a ne najde primernih besed. Linda pa se po vsem tem zateče h Guillermu. 26.03.2012 Maria Zapuščenka je v stiski, ker ji Victoria nagaja. Nima službe, noče pa, da bi ji pomagal Max. Nati jo pregovarja, naj mu pove za nosečnost. A Maria meni, da to ne bi bilo prav, saj se je Max zavezal že Ximeni. Gospa Milagros je ves čas na sinovem grobu. Čeprav je obupana in globoko potrta, pa vseeno sluti, da je Juanjo še živ. Vsi ji prigovarjajo, naj ne goji praznih upov. Režiser Pedro in njegova žena Ofelia se spričkata, ko sta na obisku pri Guillermu. Pedro se odpravlja v Španijo, vendar Ofelii zabrusi, da je ne bo vzel s sabo. 27.03.2012 Ko Max obišče Mario Zapuščenko, drug drugemu spet izpovesta ljubezen. Max obljubi, da se bo takoj po otrokovem rojstvu ločil od Ximene in se poročil z Mario. Kasneje mami očita, ker preganja Mario. Victoria se res pokesa in detektivu naroči, naj Marii in Lindi ne sledi več. Osvaldo pove Victorii, da ga je gospa Bernarda odpeljala k sebi domov in mu povedala marsikaj o Victoriini preteklosti. Na primer, da je bila Victoria njena služabnica in da je pred poroko z njim rodila hčerko. 28.03.2012 Ximena obišče Mario Zapuščenko, da bi ji zagrozila in se naslajala nad njo. Hvalisa se, češ da je Max izbral njo, Maria pa ji zabrusi, da se je poročil le zaradi otroka. Ko se pričkanju pridruži še Nati, se med dekleti vname pretep. Gospa Milagros je izginila neznano kam, zato jo išče vsa soseska. Maria Zapuščenka je nameravala prodajati sendviče na tržnici, vendar se tudi sama loti iskanja. Ko se z Nati vrneta, zalotita Lindo, ki klicari Osvalda. Maria je zelo jezna nanjo in jo nažene iz hiše. 29.03.2012 Ximena je presenečena, ko pri Guillermu sreča Lindo. Ta ji izda, da je Maria noseča. Vendar pa skrivnosti ne bo širila naokoli, če ji bo Ximena dala veliko denarja. Osvaldo spet poišče tolažbo pri Guillermu, ki je vesel priložnosti, da kolegu še bolj škodi. Pregovori ga, da se odseli Pedrovo stanovanje, ki je prazno. Nato ključ stanovanja ponudi Lindi, ki se še istega večera odpravi tja in neprijetno preseneti Osvalda. Medtem Guillermo Victorio obvesti, kje je njen mož. 30.03.2012 Victoria vstopi v stanovanje, kjer v kopalnici Osvaldo Lindo prepričuje, da je med njima konec. Takrat v prostor vstopi Victoria, ki doživi hud šok, ko v kadi svojega moža zagleda z Lindo. Popolnoma ponori in zahteva ločitev. Osvaldo ji ne more dopovedati, da je Linda prišla sama od sebe. Maria Zapuščenka obišče Bernardo, ki je je zelo vesela. Ko opazuje Mario, spozna, da je zelo ponosna, in jo takoj začne primerjati s seboj. Pogovor nanese na Victorio. Maria se potoži, da so jo zaradi Victorie nagnali od povsod, kjer je delala. 02.04.2012 Ker Linda ve že preveč o dogajanju med Guillermom in Ximeno, poleg tega pa najde tudi dokumente o gledališču, postane nevarna. Začne ju izsiljevati, za svoj molk pa zahteva denar. Par se tako odloči, da bo imela Linda nesrečo. Tudi v Victoriinem podjetju je pestro, saj se Roxana in Pipino sporečeta. Pipino pred vsemi pove, da je iz podjetja začel izginjati material. Sprva so vsi začudeni, Roxana pa ponori. Pipino ji da mrtvo hladno vedeti, da je prav ona glavna osumljenka. Max Marii pove, da je njegova mama pred poroko rodila hčerko. 03.04.2012 Gospa Bomba zagleda Juanja ter to takoj sporoči Nati in Maxu. Odločita se, da ga bosta poiskala. Po dolgem iskanju pozno v noč ga najdeta med pijanci in brezdomci. Ko ju Juanjo zagleda je popolnoma zmeden in zapit. Fer je zelo žalostna, ker se bosta starša ločila. Pokliče Federica, da bi jo potolažil, a vse zaman. Ni ji zmožen dati niti najmanjše opore, zato se odloči, da bo z njim prekinila. Federico je presenečen nad njenim ravnanjem. V tem času Ximena pomirja nosečniška oblačila. Zelo očitno je, da ji nosečnost ni po godu. 04.04.2012 Maria Zapuščenka obišče Bernardo, da bi ji povedala, kdo je njena mati. Na žalost jo Bernarda le še bolj vznemiri in ji ne omeni ničesar koristnega. Reče ji le, da jo je mati zapustila, ker ji je bila v napoto. Prosi pa jo tudi, naj ne nadleguje Juana Pabla, saj je zaradi nje zanemaril duhovniška opravila. Odloči se, da ji bo pomoč nudila kar sama. Maria je popolnoma zmedena, saj ne ve, kaj naj si misli o vsem, kar je izvedela. Max posluša očetov nasvet. Bolj kot kdajkoli je pripravljen, da se bo boril za Mariino ljubezen. 05.04.2012 Victoria se odpravi k Bernardi, da bi ji povedala, kdo je njena hčerka. Bernarda zlobno uživa v Victoriinem trpljenju. Pred hišo sreča tudi Mario Zapuščenko, s katero si takoj skočita v lase. Maria zagleda, da Victoria v roki drži punčko iz cunj. Podobna je prav tisti, ki jo je imela, ko je bila majhna. Toda Victoria ji zlobno ne dovoli, da bi si punčko bolje ogledala. Takrat se vmeša Fausto. Zaprepaden je, kako grdo Victoria ravna z Mario. Ko Eva opazi, da se je Fausto zagledal v Mario, mu takoj da vedeti, da se nikoli ne bo zaljubila vanj. 06.04.2012 Juan Pablo vidi, kako zelo nemočna je njegova hčerka, zato se odloči, da bo izstopil iz duhovniškega reda. Ko sleče duhovniška oblačila, se pojavi Bernarda, ki popolnoma ponori. Začne jo skrbeti, kdo bo molil za njeno dušo. Juan Pablo ji skuša dopovedati, da mora za svojo dušo poskrbeti sama. Doma Nati ošteva Mario Zapuščenko, ker ne pazi nase. Odločena je, da bo poklicala Maxa in mu povedala, da je Maria noseča. Maria se s tem ne strinja, saj noče, da bi izvedel na tak način. Fer je padla s konja, zato je v hiši popolna zmeda. 09.04.2012 Max obišče Mario Zapuščenko. Zaslišuje jo, zakaj mu ni povedala, da dela na ženskih straniščih. Maria zato misli, da se sramuje njenega dela. Max ji pove, da je govoril s Cruzom, ki mu je omenil neko resnico. Maria Zapuščenka se naredi neumno in mu ne pove, da je noseča. Nato Max pozabi na ves pogovor in jo še enkrat zaprosi za roko. Pipino obišče Victorio in ji pove, da je stanje v podjetju obupno. Omeni Roxanino obnašanje in krajo nekaterih stvari iz podjetja. 10.04.2012 Fernanda se Cruzu zahvali za lepo podoknico. Ker Cruz opazi, da je Fer slabe volje zaradi mame, jo skuša pomiriti in ji dopovedati, da si tega ne sme gnati k srcu. Očitno je Fer nad tem navdušena, saj ga poljubi. Victoria pokliče Maxa k sebi. Opraviči se mu, ker je hotela nadzorovati njegovo življenje in mu da zeleno luč za ločitev od Ximene. Max je presrečen, vendar ga mama kmalu preseneti s prošnjo, da naj z ločitvijo počaka do rojstva otroka. Antonieta je zelo razočarana, ker vidi Oscarja in Roxano, ko se poljubita. 11.04.2012 Bernarda skupaj s Padillo in Škorpijonom zaneti požar v soseski, kjer živi Maria Zapuščenka. Bernarda je prepričana, da bo kaznovala grešnico, njen sin pa ne bo več imel težav in se bo zato vrnil med duhovnike. Antonieto obišče Guillermo Qintana, Osvaldov prijatelj. Povabi jo na večerjo, kar se Antonieti zdi nenavadno, a povabilo vseeno sprejme. Guillermo ji začne pihati na dušo, saj ga zelo zanima, kako gre Sandovalovim med Osvaldovo odsotnostjo. Naslednji dan Victoria pokliče svoje uslužbence in prijatelje. 12.04.2012 Max si oddahne, ker je Maria varna in ji požar ni prišel do živega. Obljubi ji, da se bo takoj po rojstvu otroka ločil od Ximene in se poročil z njo. Maria mu še ni povedala, da je tudi sama noseča. Max ji obljubi tudi, da jo bo peljal na pregled zaradi požara, zato se Maria veseli, da bo končno izvedel za nosečnost. Toda naslednji dan jima načrte prekriža Ximena, ki pijana ves čas izsiljuje Maxa. Fernanda spet popusti Federicu. Namerava se sestati z njim, kar Victorii ni všeč. Hčerko svari pred Federicom, Fernanda pa ji odvrne, da je ne spoštuje več. 13.04.2012 Eva Danielu pove, da s Juliom in Deboro sumijo, da je Marcela ubila njegove starše. Ob novici Daniela prevzame obup, vendar ga Eva skuša potolažiti. Da bi pomagal Marisol, Gerardo Damianu nastavi past, ki se konča z njegovo aretacijo. Cristobal po Danielovih navodilih Victorii prinese tožbo za ločitev, s čimer si prisluži klofuto. Toda Victoriinega besa s tem še ni konec. Kmalu začne razmišljati, kako bi škodovala Lauriti. Renata Ricardu pove, da je človek na sliki Julio Arismendi, ljubezen Justinega življenja. 16.03.2012 Victoria se ne more sprijazniti z novico, ki so ji jo sporočili zdravniki. Fernanda ne bo več hodila oziroma so možnosti za to zelo majhne. Juan Pablo zaman tolaži Victorio in ji dopoveduje, da jo Bog varuje, ker je pustil Fernando živeti. Federico je umrl in njegov oče Padilla prisega, da se bo Victorii maščeval. Obišče celo Fer in ji očita, da je kriva za Federicovo smrt. Guillermo zapeljuje Antonieto, da bi tudi njo ujel v njeno mrežo in jo izrabil. Maria Zapuščenka spet pride v bolnišnico, da bi tolažila Maxa in videla Fer. 17.04.2012 Max je ljubosumen in ne razume, zakaj se Juan Pablo kar naprej posveča njegovemu dekletu. Juan Pablo je tako Maxu prisiljen priznati, da je Mariiin oče. Victoria je odločena, da se bo borila za hčerko in njeno zdravje. Fer medtem tolaži Juan Pablo, ki ji dopoveduje, naj se ne jezi na mamo in izrablja svoje nesreče, da bi kaznovala družino. Iz New Yorka se vrne Osvaldo, ki je strt, ko izve, da je hčerka hroma. Fer ga prosi, naj ostane doma pri njej, zato Osvaldo Victorio prosi za odpuščanje. 18.04.2012 Victoria ponudi Osvaldu, naj se vrne živet k njim. Hkrati ga opozori, da to počne samo zaradi hčerke, saj ve, koliko bi ji pomenila njegova podpora. Oče Juan Pablo prosi Juanja, naj gre z njim na ulico iskat Dominga, in ga pregovori, naj se vrne v župnišče. Cruz prizna Napu in Juanju, da mu je Fer pri srcu. Toda prepričan je, da se bogatašinja nikdar ne bi mogla zagledati v revnega vrtnarja, kot je on. Victoria in Osvaldo se želita osebno zahvaliti trem gasilcem, ki so rešili njuno hčer. Osvaldo je pretresen, ko odkrije, da je eden od njih Juanjo. 19.04.2012 Fer odpustijo iz bolnišnice. Dekle noče nikogar ob sebi in zavrača vsakršno pomoč ali prijaznost. Tako grobo zavrne tudi Cruza in Fabiana, ki jo prideta obiskat. Max Victorio spomni, da se kljub bogatim življenjskim izkušnjam ni naučila nečesa, kar bi ji sedaj prišlo zelo prav - odpuščanja. Hkrati ji zagotovi, da še vedno išče njeno izgubljeno hčer. Maria in Nati začneta delati v krojaštvu na tržnici. Ob pogovoru o šivanju Mario prešine spomin iz otroštva. Ko Osvaldo vidi Victoriino hčer Mario na fotografiji, ga zanima, kdo je njen oče. 20.04.2012 Pri Sandovalovih se oglasi Juan Pablo prav v trenutku, ko se Victoria in Osvaldo prepirata glede Victoriine izgubljene hčerke. Osvaldo je pretresen, ko ugotovi, da je Juan Pablo vedel za deklico. Poleg tega ve tudi, kdo je njen oče, vendar odkritje te skrivnosti prepreči prihod Ximene. Ta se pretvarja, da jo je Max s svojo zvezo z Mario pahnil na rob živčnega zloma. Bernarda in Rodolfo kujeta nove načrte za uničenje Victorie. Po sceni, ki jo je Ximena uprizorila na tržnici, gospa Milagros Marii svetuje, naj pozabi na Maxa in drugje išče srečo. 23.04.2012 Osvaldo na policiji poda izjavo, da je Guillerma ranil v samoobrambi in da je do spora prišlo, ker ga je Guillermo ogoljufal. Inšpektor obljubi, da bodo odprli preiskavo o domnevni goljufiji, po posredovanju Oscarja in očeta Juana Pabla pa Osvalda izpustijo na prostost. Victoria je primorana sprejeti predlog neznanega ponudnika, ki je pripravljen vlagati v podjetje. Toda ta postavlja pogoj, da se mu omogoči odkup velikega deleža delnic. Razen tega noče razkriti svoje identitete, dokler pogodba o družabništvu ni podpisana. 24.04.2012 Victorio in vse ostale zaposlene čaka neprijetno presenečenje. Spoznali bodo novo večinsko lastnico, ki ni nihče drug kot Bernarda Iturbide. Max mami predlaga, da bi dala odpoved in začela znova. Victorii se to ne zdi pametno, saj nima energije, da bi se soočala s težavami. Skrbi jo predvsem Fernandina ozdravitev. Zaveda se, da bo denar še kako potrebovala, saj so stroški zdravljenja visoki. Policisti obiščejo Guillerma. Zahtevajo pištolo, s katero je grozil Osvaldu Sandovalu. Guillermo je na videz pripravljen sodelovati. 25.04.2012 Vsi se pripravljajo na Israelov krst, pri katerem sta Juanjo in Nati botra. Milagros je začela z okraševanjem vrta. Medtem Oscar obišče Victorio in ji razloži, kaj je pokazala njegova raziskava. Pove ji, kdo sta osebi na fotografiji in da nista povezana z Bernardo. Takrat se Victoria spomni Eve, Bernardine služabnice. Ko se Eva in Victoria srečata, ji Eva razloži, da gre za njeno sestro in njenega moža. Požar, v katerem sta umrla, je preživel le otrok, Fausto. Ko se Victoria vrne domov, se ji Osvaldo skuša približati. 26.04.2012 Max pride na Israelitov krst, ker je tam tudi Maria Zapuščenka, brez katere pač ne zdrži. Tudi Maria je vsa iz sebe, saj ne prenese njegove bližine. Vmeša se Alonso, Mariin novi prijatelj. Malo manjka, da si ne skočita v lase, vendar ju Juan Pablo pravočasno loči. Bernarda se odloči, da bo modna hiša začela izdelovati obleke za nosečnice. Pipina skoraj zadane kap, saj je bil vajen drznih oblačil. Takoj se sporeče z Bernardo. Victoria se odloči, da bo obleke narisala sama. Bernarda ne ve, kako bi še škodila Victorii, zato pokliče Mario Zapuščenko. 27.04.2012 Fausto Mario Zapuščenko pripelje na modno revijo. Ker nihče ne ve, da je noseča, ji dajo blazinico. Ko se Maria v garderobi pogovarja z Alonsom, vstopi Ximena, ki začne Marii groziti. Fer je sama doma, zato ji družbo dela Cruz. Ker je Fer še vedno žalostna zaradi ločitve staršev, Cruza vpraša po mnenju. Ta jo potolaži, da se starša nista ločila zaradi nje. Prosi jo, naj ga uboga, da se bodo stvari postavile na pravo pot. Gospa Milagros sreča Napa in mu pove, da jo je Joel povabil v opero. 30.04.2012 Maria Zapuščenka je živčna, saj se zaveda, da lahko Max vsak čas ugotovi, da je noseča. Očetu Juanu Pablu reče, da si želi iz mesta, kjer bo varneje. Ximena ne ve, kaj bi naredila, da bi se rešila Marie in njenega otroka. Skuša ji nastaviti past, a se Maria vanjo ne ujame. Maximiliano zaloti Ximeno in njeno mamo, ko se pogovarjata. Sliši, da je Maria noseča, zato gre takoj k njej. Presenečen je, ker pri Marii sreča Alonsa. Ta ga skuša prepričati, da je otrok njegov, a Maria vendarle Maxu pove resnico. 01.05.2012 Po prepiru med Mario Zapuščenko, Maxom in Ximeno se Max odloči, da se bo ločil. Toda Ximena mu tega ne dovoli. Marii zagrozi, da bo kriva za njeno smrt in za smrt njenega otroka. Alonso pride do zaključka, da je najbolje, da Maria zapusti mesto. Ta se z njim strinja, zato se skupaj odpravita na podeželje. Gospa Milagros ima na obisku sestri Trni in Poli. Prišli sta, da bi jima brala iz kart, saj ju zanima, kdaj ju bo doletela ljubezen. 02.05.2012 Maria Zapuščenka uživa v Alfonsovi hiši na podeželju z lepim pogledom na jezero. Alfonso se odloči, da ji bo vsaj do poroda stal ob strani. Seveda pa upa, da se bo razvilo kaj več. Max spozna, da je Osvaldo vedel, da je Maria Zapuščenka noseča. Ko to sliši Victoria, je neprijetno presenečena. Prepričana je, da bo Maria Maxa izsiljevala z otrokom. Osvaldo ji pove, da se je Maria žrtvovala za Maxovega otroka, saj Ximeni ne zaupa. Fer Cruza pošlje v bolnišnico, da bi Maxu stal ob strani. 03.05.2012 Medtem ko Maria spi, se Alonso ne more zadržati, da je ne bi poljubil. Maria je jezna, saj mu je nič kolikokrat dala vedeti, da ljubi samo Maxa. Sosed Joel zapeljuje gospo Milagros, zato je Napo ljubosumen, čeprav si tega noče priznati. Najlažja pot je, da se tudi on obrne po svoje in se zabava s sestrama iz Veracruza. Ko Guillermo izve, da je Ximena v bolnišnici, se odpravi k njej. Ta je prepričana, da se ga ja rešila za vselej, a se je pošteno uštela, saj sta oba z Guillermom nora. 04.05.2012 Maria ima popadke. Alfonsa zagrabi panika, ker ga je strah, da bo rodila doma. Pokliče Juana Pabla in mu pove, kje sta. Ta jima svetuje, da takoj poiščeta zdravnika nato pa se odpravi k Maxu, da mu pove veselo novico. Skupaj se odpravita v vas, kjer bo rodila. Ko Ximena izve, da se je Max odpravil k Marii, popolnoma ponori. Služkinjo prisili, da Maxa zvabi nazaj v mesto, češ da je njun otrok bolan. Victoria in Pipino obiščeta gospo Milagros in jo prosita, da bi bila njihov model. V tem trenutku Victorio obidejo čudne slutnje, da se nekaj dogaja bližnji osebi. 07.05.2012 Ob rojstvu Mariinega otroka je oče Juan Pablo zelo ganjen, saj je postal dedek. Marii medtem ni jasno, zakaj je temu tako. Pri porodu je bil tudi Max, ki je zelo vesel, da je dobil otroka z žensko, ki jo ljubi. A tudi v bolnišnici ne gre vse gladko, saj je tam tudi Alfonso, ki je zaljubljen v Mario. Prepričan, da ima pravico do Marie in njenega otroka, postane predrzen. Ne more razumeti, da je otrokov oče Max, zato se vname prepir. Osvaldo se sporeče s Ximeno in ji da vedeti, da ni pozabil, kdo je otrokov oče. 08.05.2012 Ximena hoče ubiti Mario Zapuščenko, a vmes poseže Fausto, ki jo skupi med prerekanjem. K sreči ni hujšega kot rana na nogi, katero Fausto oskrbi kar sam. Ximena odhiti domov in mami pove, kaj se je zgodilo. Odločita se, da bosta zapustili Victoriin dom. Toda še pred tem Osvaldo Victorii pove, da mali Osvaldo ni Maxov, temveč Guillermov sin. Victoria Ximeno in njeno mamo nažene iz hiše, zato se ženski zatečeta k Bernardi. Ta je presenečena, ko se pojavita na njenih vratih, vendar ju sprejme, ker ima Ximena pripravljen načrt maščevanja. 09.05.2012 Ximena pokliče na policijo in poda anonimno prijavo, da je Victoria umorila Lindo Sortino, ker je bila Osvaldova ljubica. Ko policija preišče Victoriino hišo, najde dokaze v njeni spalnici in Victorio odpelje na postajo na zaslišanje. Njeni obrambi ni v prid, da jo zatoži še Guillermo, ker mu je grozila. Bernarda sklene zavezništvo s Ximeno in ji obljubi pomoč, da bo spet prišla do svojega sinčka. Fausto pove teti Evi, da je Ximeni preprečil, da bi ubila Mario Zapuščenko. Eva sklene, da bo budno pazila na Roxano in Ximeno. 10.05.2012 Victoria preživi neprijetno noč v zaporu. Zjutraj jo pokličejo na prepoznavo, kjer jo bo glavna priča poskušala izbrati iz vrste osumljenk. Bernarda pošlje Fausta živet v naselje najemniških stanovanj, kjer naj bi pazil, da se Marii Zapuščenki in dojenčku nič ne zgodi. Alonso obžaluje spor z Mario in poišče pomoč pri očetu Juanu Pablu. Skuša ga prepričati, da bo Maria v nevarnosti in nesrečna, vse dokler bo z Maxom. Pipino in Antonieta predlagata, da bi se modna hiša Victoria lotila kataloške prodaje, pri čemer bi pomagala tudi gospa Milagros. 11.05.2012 Oče Juan Pablo obišče Mario Zapuščenko. Ko vstopi, tam zagleda svojo mamo, ki v rokah drži malega Juana Pabla. Takoj, ko jo vidi v takem položaju, pomisli, da mu hoče nekaj storiti. Bernarda je zgrožena, saj česa takega ni pričakovala. Končno le pride Maria. Bernarda ji navrže nekaj resnic in ji omeni mamo. Maria je prepričana, da oba dobro vesta, kdo je njena mama, a ji tega nočeta povedati. Cruz skozi okno spleza k Fer, kar vidi tudi Victoria, ki je s tem zelo nezadovoljna . Cruz ji razloži, da gre za igro, pri kateri se Fer zelo zabava. 14.05.2012 V soseski priredijo modno revijo, na kateri sodelujejo vse pomembne ženske iz soseske. Kot vedno največ aplavza pobere Maria Zapuščenka. Čaka pa jih prav posebno presenečenje. Ko na brv stopi Nati, vsi onemijo. Še posebej Juanjo, ki je bil prepričan, da Nati ni lepa ženska in da nima kaj pokazati. Ko jo zagleda, se zaljubi vanjo. Po reviji se pojavi tudi Max, ki začne Marii izpovedovati ljubezen, ko v stanovanje stopi Alonso. Max zaradi ljubosumja popolnoma ponori, zato se vname pretep. Kmalu se morata vmešati tudi Juanjo in Cruz. 15.05.2012 Juan Pablo Osvaldu pove, da je oče Victoriine hčerke. Osvaldo se kar ne more načudi, saj je prepričan, da je Victoria grešila veliko močneje. Juan Pablo mu razloži, da sta bila skupaj le eno noč in to še preden se je zaobljubil Bogu. Odločita se, da mu povesta vso zgodbo. Osvaldo je prizadet in besen, Victoria pa srečna, da je resnica končno prišla na dan. Max obišče Alonsa, ki mu pove, da je Ximena grozila Marii Zapuščenki. Max je popolnoma ogorčen, zato se odloči, da bo takoj govoril s Ximeno. 16.05.2012 Max se napoti h gospe Bernardi in od nje zahteva svojega sina. Bernarda je nad takim obnašanjem ogorčena, Max pa jo začne izsiljevati. Jasno ji da vedeti, da že ve, da je oče Juan Pablo Mariin oče. Sprva se Bernarda spreneveda, potem pa jo postane strah, da bi se resnica izvedela. Max se takoj odpravi k Marii Zapuščenki, da bi ji povedal resnico. Ko prispe, so tam že vsi zbrani. Max hoče spregovoriti, a ga zadržijo. Oče Juan Pablo mu obljubi, da bo še isti dan Marii priznal, da je njen oče prav on. 17.05.2012 Victoria obišče Mario Zapuščenko, katero zagleda v Alonsovem objemu. Takoj pomisli, da vara Maxa, in popolnoma ponori. Maria in Alonso jo skušata prepričati, da ni tako, kot je videti, a Victoria ne popusti. Oče Juan Pablo in oče Geronimo se odpravita k škofu. Juan Pablo ga prosi za dovoljenje, da Marii pove, da je njen oče. Škof vse dobro premisli in pride do zaključka, da je v tem primeru resnica nujno potrebna. Juan Pablo je vesel in hvaležen, zato se takoj odpravi k Marii, da bi ji povedal resnico. 18.05.2012 Oče Juan Pablo obišče Mario, da bi ji priznal, da je njen oče. Ko Maria izve resnico, je nad njim razočarana. Prepričana je, da jo je mati zapustila zaradi njega, da bi se izognila škandalu. Čeprav jo Juan Pablo skuša prepričati o nasprotnem, je vse zaman. Maria je tako prizadeta, da ga nažene stran. Ko se Max pogovarja s svojim odvetnikom, zasliši krike, ki prihajajo od Micaele. Ta mu pove, da so Osvalda pred hišo našli ustreljenega in da je že na poti v bolnišnico. To še posebej prizadene Fer, ki je na očeta zelo navezana. 21.05.2012 Osvaldo je bil operiran, a ker je izgubil veliko krvi, je v kritičnem stanju. Zdravnik družini Sandoval svetuje, da se od Osvalda poslovijo. Nihče od njih ne more verjeti, da se to res dogaja. Leonela Montenegro obišče Guillerma, ki je je zelo vesel, saj je nikoli ni pozabil. A ko mu pove, da je ustrelila Osvalda, se je kar malce ustraši. Osvaldo Victorio prosi, naj mu pripelje Juana Pabla, ker mu hoče nekaj zaupati. Victoria se odpravi ponj in kot vedno načneta temo o njuni hčerki in njegovi zlobni materi. 22.05.2012 Bernarda obišče Mario Zapuščenko, a ne z dobrimi nameni. Pove ji, da jo ima rada in da je njena edina težava, da je hčerka ženske, ki jo prav ona najbolj sovraži. Ko se Osvaldo pripelje domov, ne more odpreti vrat, zato to naredi ročno. Ko stopi ven iz avta, ga čaka neprijetno presenečenje. Oseba, ki ga je pričakala, ga ustreli, zato Osvaldo pristane v bolnišnici. Max in Maria Zapuščenka se pogovarjata o tem, da je prišel čas, ko bosta končno lahko skupaj. Ko mu Maria omeni, da je našla svojega očeta, je Max vesel, da se je Juan Pablo končno ojunačil. 23.05.2012 Max se sestane s Ximeno, da bi mu vrnila malega Osvalda. Pri tem pa ne sluti, da je to past, ki jo je načrtovala Bernarda, da bi se ga znebili. K sreči Maxu in njegovemu sinu nekdo nepričakovano priskoči na pomoč. Victoria v bolnici govori z Osvaldom. Prizna mu, da jo je zelo skrbelo zanj. Antonieta jo prepričuje, da bi morala Osvaldu in sebi dati še eno priložnost, zato Victoria sklene, da bo možu skok čez plot odpustila. Oče Juan Pablo se oglasi pri Marii Zapuščenki, da bi ji pojasnil, kaj se je zgodilo med njim in njeno mamo. 24.05.2012 Ximena pristane v psihiatrični bolnišnici. Roxana je zelo zaskrbljena in sklene ukrepati. Ko se Max zanima za ženino stanje pri zdravniku, mu ta pove, da bi Ximeni ločitev v tem trenutku gotovo škodila. Maria Zapuščenka sprejme očeta Juana Pabla za svojega očeta, ta pa ji podari razpelo, ki mu ga je nekoč dala Victoria. Maria je vesela, da ima končno nekaj, kar jo povezuje z materjo. Nati obišče Napa in Milagros na tržnici in jima pove, da jo je Juanjo povabil na ples. Napo da Nati takoj nekaj osvajalskih nasvetov. 25.05.2012 Leonela Montenegro pove Maxu, da jo je Osvaldo zapustil, ko je nesrečno pristala v ječi. Ko Max s tem sooči očeta, mu ta prizna, da mu za mamo ni povedal, ker ga je želel obvarovati bolečine in sramu ob zavesti, da je morilka. Maria Zapuščenka pove Milagros za očeta Juana Pabla. Zaupa ji, da ji oče ni mogel povedati, kdo je njena mama, ker ga obvezuje spovedna molčečnost. Maria ji pove še, da se bo zdaj, ko ni več sama na svetu, še bolj borila za svojo srečo ob Maxu. Victoria ne more odpustiti Osvaldu, ker ji ni povedal za Leonelo. 28.05.2012 Tako Bernarda kot Victoria obiščeta Mario Zapuščenko in jo poskušata pregovoriti, naj postane njuna manekenka in tako predstavnica modne hiše Bernarda oziroma Victoria. Maria zavrne tako eno kot drugo. Victorii celo zabrusi, naj jo bo sram, ker prosi za pomoč nekoga, ki mu je ves čas nagajala. Nad Bernardo se medtem zgraža, ker gospo vodi le želja do maščevanja. Nato obišče Ximeno v psihiatrični bolnišnici in ji pove, da se zanjo ne bo spet odrekla sreči. Ko ji pove, da se bosta z Maxom poročila, ji Ximena priseže maščevanje. 29.05.2012 Guillermo pove Maxu, da je njegov pravi oče. Max mu ne verjame, vendar Leonela na njegovo razočaranje potrdi Guillermove besede. Pove mu, da je z Guillermom ljubimkala, ko je že bila poročena z Osvaldom. Max se zaupa Marii, ki ga poskuša potolažiti. Ravno takrat pa jo obišče Alonso, ki se takoj začne prepirati z Maxom, češ da Maria ljubi njega. Maria nažene oba. Pozneje jo oče Juan Pablo pregovori, naj ne bo ošabna in sprejme Victoriino ponudbo za službo v njeni modni hiši. 30.05.2012 Družina Sandoval pa tudi njihovi prijatelji so vsi iz sebe, ko jim Max pove, da ni Osvaldov sin, temveč Guillermov. Osvaldo in Victoria mu zagotavljata, da to ne more biti res, saj je Leonela lažnivka, ki se hoče na vsak način maščevati. Maria se vrne v Victoriino modno hišo, zato je Victoria zelo zadovoljna. Celo Fer se razveseli Marie, sploh ko jo zna ta potolažiti. Fer je namreč prestrašena, ker jo kliče Padilla in ji grozi. Leonela se odloči, da si bo spet ustvarila igralsko kariero, pri tem pa naj bi ji pomagal Guillermo. 31.05.2012 Alonso obišče Mario Zapuščenko. Ker je ta utrujena, se ponudi, da ji naredi večerjo. Po obilnem obroku odideta v sobo in opazujeta malega Juana Pabla. Kar naenkrat Alonso začne krvaveti iz nosa in se zruši na Mariino posteljo. Videti je nezavesten, zato Maria postane panična. Ko ga skuša vsaj malo sleči, da bi mu na telo dala hladne obkladke, pride Max, ki ponori od ljubosumja. Prepričan je, da Alonsu ni nič in da se samo pretvarja. Zelo hitro postane jasno, da temu ni tako, a Maxu ljubosumje ne dovoli prave presoje. 01.06.2012 Ximena je pri Guillermu. Sprva ga hoče ustreliti, a zaradi tablet zaspi. Medtem pride domov Leonela, ki je začudena, kaj Ximena počne pri Guillermu. Ta ji pove, da je to Maxova bivša žena, takrat pa dekle zasliši ženski glas in se zbudi. Ko zagleda Leonelo ob Guillermu, ponori. Prepričana je, da je ona edina ženska v njegovem življenju. Medtem Victoria obišče zdravnika, ker na dojki zatipa otrdlino. Zdravnik ji predlaga, naj se čim prej odloči za operacijo. Victorio je strah, sploh pa ji ni všeč, da bo operacija ravno pred modno revijo. 02.06.2012 Vsi se pripravljajo na modno revijo, tako modna hiša Victoria kot Bernarda. Slednja hoče biti nepremagljiva, zato ima novega sodelavca Ferretia. Sedaj potrebuje le še odmevno manekenko. Čuti, da mora Victorio čim prej poraziti, saj se bliža trenutek resnice. Victoria se medtem ne počuti dobro, zato Juanu Pablu prizna, da ima raka. Potoži se mu, da lahko umre, ne da bi vedela, kdo je njena hčerka. Juan Pablo zato svojo mamo prosi, naj se Victorie usmili in ji pove resnico. 05.06.2012 Victoriina operacija sicer uspe, vendar ji zdravnik pove, da so odkrili še en tumor. Slaba novica je, da jo čaka kemoterapija. Victoria je popolnoma iz sebe, saj svoji družini noče priznati, za kako resno bolezen gre. Vsi mislijo, da gre za majhen, nepomemben rutinski poseg. Ker je modna revija pred vrati, hoče Victoria zapustiti bolnico, da bi s Pepinom uredila še zadnje pomembnosti glede krojev. Ubogi Pipino naokoli leta kot kura brez glave, saj se brez Victorie počuti popolnoma nesposobnega. 06.06.2012 Ko Osvaldo Victorio obišče v bolnišnici, mu ta pove, da ne namerava iti na modno revijo, kar Osvalda zelo preseneti. Posumi, da je nekaj zelo narobe, a ga Victoria zvito prelisiči. Reče mu, da bo ostala v bolnišnici, da bi se naspala in odpočila, saj tega ni uspela mnogo let. Osvaldo se nato odloči, da bo ostal pri njej in ji delal družbo kot njen osebni bolničar. Na modni reviji Bernardino hišo zastopa Leonela Montenegro, modno hišo Victoria pa Maria Zapuščenka. Ker je Leonela bivša igralka, postane bolj zanimiva za javnost. 07.06.2012 Bernarda ukrade malega Juana Pabla ter ga odpelje k svoji otroški varuški, mami Lulu. Ta je otroka vesela, a ni prepričana, da Bernarda ravna prav. Bernarda ji zagotovi, da se ne dogaja nič slabega. Obljubi ji celo denarno pomoč. Maria je popolnoma obupana, ker sina ne najdejo. Max ji obljubi, da ga bo našel, Alonso pa sproži akcijo iskanja tudi med sosedi. Fabian Fer pripelje domov po naporni noči, prav tisto noč pa Cruz pripelje skupino mariačijev. Rad bi se ji zahvalil, ker mu je pomagala pri študiju. 08.06.2012 Max je prepričan, da ima Alonso njegovega sina, zato se napoti k njemu. Toda Alonso o otokovemu izginotju ne ve ničesar. Maxu svetuje, naj gre hitro k Marii in ji pomaga pri iskanju sina. Leonela in Guillermo se sporečeta, saj je Leonela naveličana Guillermovega posestniškega obnašanja. Odloči se, da ga bo zapustila, saj noče živeti v še enem zaporu. Guillermo se ji opraviči za izrečene besede in jo na vsak način hoče zadržati. Osvaldo hčerki pove, da so ukradli Juana Pabla. Fer se odloči, da bo Maxu pomagala pri iskanju sina. 11.06.2012 Juan se v svoji pijanosti spre z Gustavom in ga obtoži sprejemanja podkupnin od gradbenega podjetja. Rogelio priseže, da bo storil vse, da bi osrečil svojo bodočo nevesto, kar Ano Paulo resnično preseneti. Miguel ima medtem slabo vest, saj je sam glavni razlog, da je njegova sestra pristala v poroko z moškim, ki ga ne ljubi. Ana Paula ga prosi, naj se potrudi, da njena žrtev ne bo zaman. Cynthia jo opomni, da bo njeno življenje kmalu postalo pravi pekel, Bruno pa je prepričan, da se Rogelio res zaljublja vanjo. 12.06.2012 Fer pridno hodi na terapijo, zato zdravnik zaradi dobrega napredka predlaga, da bi se pogovorila o operaciji. Toda Fer ni prepričana, ali si tega zares želi, saj jo skrbi, da operacija ne bi uspela. Ljubezen je v zraku. Čeprav Maria še vedno trpi, ker njenega sina ne najdejo, se tokrat sreča nasmehne Nati. Juanjo jo zaprosi za roko. Nati je tega zelo vesela, saj se že dolgo časa bori za njegovo ljubezen. Alonso pa Mario preseneti z velikim plakatom, na katerem je slika malega Juana Pabla. Vsi upajo, da ga bodo čim prej našli. 13.06.2012 Maria Zapuščenka kot nora išče svojega sina. Še sanja se ji ne, da ji ga je odnesla prav njena babica, gospa Bernarda. Juan Pablo je popolnoma ogorčen in kar ne more verjeti, da je njegova mati zmožna česa takega. Bernarda v otroški bolnišnici pri nekem dojenčku pusti odejico. Pokliče Mario Zapuščenko in ji pove, da so v bolnišnici našli otroka, ki ustreza sliki iz plakata. Maria se takoj odpravi tja. Ko zagleda sinovo odejico, ne dvomi, da gre za Juana Pabla. Toda Bernardina zloba s tem še ni dosegla svojih meja. 14.06.2012 Max in Maria sta popolnoma obupana, ko spoznata, da otrok ni njun. El alacran očeta Juana Pabla po nesreči hudo rani, zato se po pomoč obrne na Padillo. Preden izgine, odide domov po svoje stvari, kjer ga Fausto obtoži, da je nedvomno storil nekaj slabega, če beži. El alacran mu pove, da skuša zaščiti Mario, saj jo ljubi. Zdravnik očetu Jeronimu pove, da bo Juan Pablo hitro okreval. Victoria je medtem prepričana, da je izginotje malega Juana Pabla znak bližajoče se katastrofe. 15.06.2012 Alonso se odloči, da bo poiskal malega Juana Pabla. Z zanimivo akcijo z baloni je zelo uspešen, saj se mu približata otroka, ki sta Luluina vnuka. Tako Alonso zelo kmalu najde Juana Pabla in ga vrne mami. Max je zelo srečen, zato se odloči, da bo Mario Zapuščenko še enkrat prosil za roko. Tokrat Maria brez zadržkov pristane. Victoria in Osvaldo obiščeta očeta Juana Pabla, da mu povesta veselo novico. Bernarda je popolnoma besna, saj ne prenese nobenega od Sandovalovih. Da pa bo sreča še večja tudi Juanjo in Nati naznanita zaroko. 18.06.2012 Victoria, Maria, Max in Osvaldo se gredo zahvalit Materi božji, da se je mali Juan Pablo vrnil. Osvaldo prosi za Božjo pomoč, da bi znova osvojil Victoriino srce, Max in Maria pa prosita za njeno zdravje. Bernarda ne dovoli Maxu in Marii, da bi obiskala Juana Pabla. Potem ko ta po naključju sliši, kako njegova mama grozi njegovi hčerki, sprejme Mariino ponudbo in gre živet k njej. Fer in Cruz se spreta. Fabian se takoj razveseli nove priložnosti, toda Osvaldo prepriča Fer, da mora požreti ponos in Cruzu povedati, da ga ima rada. 19.06.2012 Dr. Rios Bernal se oglasi pri Sandovalovih, da bi izvedel, zakaj Fernanda ni prišla na pregled. Na Victorio naredi močan vtis. Bernarda imenuje Fausta za novega upravitelja najemniškega bloka, da bi ji poročal o vsem, kar se tam dogaja z njenim sinom in Mario Zapuščenko. Ximena se sestane z Guillermom, da bi mu povedala, da se je rešila njegovega vpliva in ne bo več mogel manipulirati z njo. Fabian pripravlja Fernandi presenečenje z večerjo, vendar mu ta nevede pokvari načrte. 20.06.2012 Na veliki teden v soseski priredijo procesijo in za vsakogar se najde vloga. Med Mariinim obiskom Alonso spet začne krvaveti iz nosa. Maria ga prepričuje, naj gre k zdravniku, toda Alonso vztraja, da mu ni nič. Victoria ob grožnji, da bi umrla za rakom, razmišlja o svojem življenju. Fernandi prizna, da ji je žal, da si nista bili bolj blizu, ko je hčerka odraščala. Prosi jo tudi, naj premisli o operaciji, ki bi ji povrnila možnost hoje. Heriberta mučijo spomini na dan, ko je izgubil svojo ženo in otroka, Cruz pa se domisli presenečenja za teto Milagros. 21.06.2012 Zdravnik pove Victorii, da se ji bo rak preveč razširil, če bo še odlašala z zdravljenjem. Victoria ne ve, kaj storiti. Boji se za svoje življenje, toda ve, da jo bo Fer potrebovala, če se bo odločila za operacijo. Osvaldo razveseli ženo z novico, da bo od Guillerma lahko izterjal denar, za katerega ga je ta ogoljufal, da ga bo Victoria lahko spet vložila v svoje podjetje. Leonela skuša sinu dopovedati, da brez alkohola ne more živeti. Max pa ji zameri, da se noče potruditi. Bernarda se oglasi v župnišču pri sinu in od njega izsili odpuščanje in blagoslov. 22.06.2012 Fer se odloči za operacijo, zato vsi nestrpno čakajo, kaj se bo zgodilo. Upajo, da bo po operaciji spet hodila, a na žalost se njihovo pričakovanje ne uresniči. Vsa Sandovalova družina je žalostna. Cruz hoče Fer spraviti v dobro voljo, zato jo zaprosi za roko. Fer je tega tako vesela, da pozabi na bolečine. Medtem Škorpijon in Padilla napadeta gospo Bernardo ter odneseta vse, kar je imela v sefu. Bernarda najprej pomisli, da je v rop vpletena Eva, zato se odloči, da ji bo sledila na vsakem koraku. 25.06.2012 Mercedes Cynthii pove, da ji je zelo simpatična, zato upa, da se bo med njo in Gustavom še kaj razvilo. Njen brat se sedaj prvič po dolgem času spet smehlja. Bruno je besen, ker stvari ne gredo po njegovih načrtih. Ano Paulo je namreč hotel izkoristiti, da bi zopet prišel do svoje zemlje, toda dekle se je zdaj zares zaljubilo v Rogelia. Rutilio mu pove, da Ana Paula v resnici še vedno ljubi Gustava in da se z Rogeliom trudi le zavoljo ljubega miru. Rogelio pripravi predporočno pogodbo. Dany vztraja, da jo z Ano Paulo natančno prebereta. 26.06.2012 Cruz in Fer uživata v prvih trenutkih zakonskega življenja. Takoj po zabavi se odpravita v malo hiško na ranču. Cruz zjutraj pričaka svojo novopečeno ženo z zajtrkom v postelji. Fer je navdušena, saj ji je pripravil prav tak zajtrk, o katerem ji je govoril že pred časom. Bernarda je še vedno besna, ker so ji izpraznili sef. Prepričana je, da je bil vpleten tudi Padilla. Ta jo skuša prepričati, da se moti, a Bernarda je preveč razburjena. Max in Maria Zapuščenka se odpravita na prvi skupni sprehod s sinovoma. 27.06.2012 Oče Juan Pablo obišče svojo mamo Bernardo. Skuša jo prepričati, naj se pokesa za vse hudo, kar je storila. Toda Bernarda popolnoma ponori in ga nadere. Skuša ga prepričati, da je nedolžna. Čeprav gre oče Juan Pablo na kolena, je vse zaman, saj je njeno srce trdo kot kamen. Gospa Milagros si na vsak način želi nastopiti na bitki talentov, zato nenehno vadi svojo točko. Prepričana je, da lahko s Polino in Trinino pomočjo zmaga, njihovo vajo pa zmoti Napo. Na drugem koncu mesta Oscar snubi Antonieto. 28.06.2012 Maria Ani Pauli pove, da se moti o Rogeliu, vendar ji ta ne verjame. Federico ne razume, zakaj mu Vanesa noče odpustiti in se ga izogiba. Elsa mu pojasni, da so se ji razblinile iluzije o popolnem očetu. Rogelio začne Bruna spraševati o Gustavu, saj ga Ana Paula obtožuje njegovega umora. Toda Bruno se pretvarja, da o njem ne ve ničesar, niti njegovega imena. Ana Paula medtem načrtuje pobeg iz haciende. Rogelio ji ukaže, da sname ogrlico, ki ji jo je podaril Gustavo, vendar s tem ničesar ne doseže. 29.06.2012 Federica in Cruz uživata na medenih tednih v Cruzovem domačem kraju. Očeta Juana Pabla in Fausta skrbi za Evo. Ker je Fausto Bernardi razkril resnico o sebi, ga skrbi, da bi ta izgubila zaupanje do Eve in ji kaj storila. Oče Juan Pablo mu zabiča, naj ostane na varnem v župnišču. Alonso končno opravi zdravniške preglede. Izvidi, ki jih prejme, niso dobri. Max organizira družinsko kosilo pri Sandovalovih, na katerega povabi tudi očeta Juana Pabla. Pred vsemi ga prosi za Mariino roko, Victoria pa ne razume zakaj. 02.07.2012 Max pripelje Mario Zapuščenko domov, ker naj bi imeli družinsko kosilo. Vpričo Victorie in Osvalda jo zaprosi za roko. Za njeno roko prosi očeta Juana Pabla, kar se zdi Victorii zelo čudno, toda Juan Pablo se hitro izgovori, da je Marii kot oče, saj je njen duhovni vodnik. Victoria Marii takoj zabiča, da poroki sicer ne bo nasprotovala, vendar je ne bo nikoli sprejela. Užaljena Maria se z Victorio sporeče in ji zabiča, da ne bo nikoli več videla njenega otroka. Tudi Max je užaljen in se odseli do doma. 03.07.2012 Max se z otrokom preseli k Leoneli, ki mu pove, da je lahko pri njej, kolikor dolgo bo hotel. Trudi se, da bi izboljšala odnos s sinom. Mario obišče ga. Bernarda in se ji opraviči, ker ji je nagajala. Obljubi ji, da bo od zdaj ljubeča babica, če se bo Maria izogibala Victorie. Maria ji zagotovi, da z Victorio noče več opravka. Tudi Alonso spet obišče Mario in ji izpove ljubezen. Maria z njim noče snemati reklame, ker se boji, da bo še bolj nadležen. Max želi obračunati z Alonsom in pri njem najde njegove laboratorijske izvide. 04.07.2012 Maria obišče očeta Juana Pabla in ga vpraša, zakaj jo je na obisku pri ge. Victorii zanikal, saj ni priznal, da je njen biološki oče. Juanu Pablu je zelo hudo. Zagotovi ji, da jo ima rad, vendar ni smel izdati resnice. Maria mu zabrusi, da zanjo ni več njen oče in naj je ne išče več. Fer in Cruz se preselita v stanovanje v revni soseski. Fer ne moti, da sta revna, zelo je srečna, boji se le, da zaradi nesreče ne bo nikoli zanosila. Victoria pride na pregled k dr. Heribertu. Boji se, kaj bodo pokazali novi izvidi, a dr. Heriberto ji ne želi vzbujati lažnih upov. 05.07.2012 Victoria je zelo srečna, saj izve, da je premagala raka. Veselje jo tako prevzame, da se dobi z dr. Riosom. Zelo očitno je, da je Victoria Heribertu zelo všeč. Maria Zapuščenka in Max pa imata povsem drugačne težave. Max najde Alonsove izvide in tako izve, da Alonso umira. Odloči se, da bo o tem obvestil tudi Mario. Ta je zelo prizadeta, saj je Alonso njen dober prijatelj. Max ne ve, kaj naj stori, saj mu je Alonso rešil življenje in Marii pomagal v nosečnosti. Par se odloča, kako bi ga osrečila še v njegovih zadnjih dneh. 06.07.2012 Max in Maria se odločita, da se bosta o težki situaciji pogovorila z dr. Riosom. Razmišljata o tem, da bi se Maria poročila z Alonsom in mu tako omogočila, da bi pred smrtjo doživel lepo družinsko življenje. Gospa Bernarda pa ima povsem drugačne težave, saj ji slaba vest ne da miru. Odpravi se k Marii, da bi se ji opravičila za vse, kar ji je storila. Odločila se je, da bi rada bila njena babica. Maria je popolnoma zmedena, saj se Bernarda do nje obnaša čudno. Sprva jo sovraži, nato jo ima rada, pa spet sovraži. 09.07.2012 Nati se pripravlja na poroko. Gospa Milagros se odpravi k Pipinu, da se prepriča, ali ji je uspel dokončati obleko. Pipino jo pričaka v halji in z martinijem v roki. Milagros ne dojame, da ima v rokah alkohol, zato zagrabi njegov kozarec in mu popije martini. Max Victorii pove, da je njena hčerka verjetno mrtva. Victoria tega ne more verjeti, saj ji njeno srce pravi nasprotno. Vseeno jo novica zelo potre. Obišče jo Heriberto in jo potolaži, nato pa jo povabi na poroko. 10.07.2012 Nati je presrečna, saj je dočakala veliki dan. Vsi se zberejo v cerkvi. Victoria je presenečena, ker svojega moža zagleda v Leonelinem spremstvu. Prav tako je presenečen tudi Osvaldo, saj Victorie na tej poroki res ni pričakoval. Oče Juan Pablo prevzame besedo. Medtem se pri Sandovalovih odvija drama, ko se Ximena in Guillermo pojavita v spremstvu policije in odpeljeta Osvalda. Guillermo se hoče tako maščevati Sandovalovim, toda odvetnik mu kmalu pove, da mu incident lahko škodi. Maria in Victoria se spreta zaradi Alonsa. 11.07.2012 Victoria je šokirana in ne more sprejeti tega, da je Maria Desamparada njena hčer. Slednja pa ne razume, zakaj Victoria tako burno reagira na to, da je hčer očeta Juana Pabla. Rodolfa poškoduje policist, ki mu pove, da je obtožen umora. Maria Alonsu pove, da se je odločila poskusiti z njim, ker hoče pozabiti na Maxa. Ta medtem odvetniku pokaže dokumente, ki dokazujejo, da je pravi oče malega Osvalda. Ximena je zaradi tega besna, Max pa ji zagrozi z zdravniškimi dokumenti, ki jo razglašajo za nesposobno, da bi skrbela za otroka. 12.07.2012 Victoria se napoti k Marii in ji pove, da je njena mati. Maria tega ne sprejme dobro, saj je prav Victoria tista, ki jo je najbolj prizadela. Victoria se ji skuša približati in se ji opravičiti za vse slabo, kar ji je storila, a se Maria ne da. Oče Juan Pablo odide k svoji mami in ji pove, da je Victoria našla svojo hčerko. Bernarda popolnoma ponori, saj si tega ni želela. Odločena je, da bo ločila Victorio in Mario Zapuščenko. Juan Pablo jo skuša prepričati, naj spremeni svoje mnenje. Bernarda vse razume napak in mu prisoli klofuto. 13.07.2012 Maria Zapuščenka ne sprejme Victoriinega opravičila. Čeprav si je dolgo želela spoznati mater in čutiti družinsko ljubezen, jo je Victoria Sandoval preveč prizadela, da bi jo lahko sprejela odprtih rok. Niti oče Juan Pablo dekleta ne more prepričati, da ji sovraštvo in zamere ne prinašajo nič dobrega. Čeprav ga je vezala spovedna molčečnost, jo je poskušal pripraviti na novico o materi. Victorio hčerina zavrnitev močno prizadene. Očita si, ker je dekle tako dolgo zaničevala. Fernanda si medtem močno želi otroka, zato se odpravi k dr. Bernalu. 16.07.2012 Bernarda pove Victorii, da je pred leti namerno povzročila prometno nesrečo, ker je želela ubiti njo in malo Mario. Victoria fizično napade zlobno nasprotnico, ker ji na sodišču ne bi mogla ničesar dokazati. Maria Zapuščenka svojo stisko v zvezi s pravkar najdeno materjo zaupa Mercedes. Modra gospa ji svetuje, naj mami odpusti, saj ima zdaj tudi sama otroka. Maria se vrne v službo, toda Victorii ne dovoli, da bi se ji približala. Pipino snuje novo kolekcijo za modno revijo, ki jo namerava Bernarda izrabiti v svoj prid. 17.07.2012 Zajedljiva Ximena in pravičniška Maria si v službi skočita v lase. Narazen ju spravijo šele Pipino, Oscar in Victoria. Ta še posebej goreče zagovarja Mario, zato mora pred vsemi priznati, da je Zapuščenka njena hči. Bernarda se medtem pripravlja, da bo na modnem bienalu porazila Victorio. Ximena ji pomaga izbirati dodatke, pri čemer v zlatarni naleti na Alonsa, ki išče zaročni prstan za Mario. Ximena ga prepriča, naj kupi enakega, kot ji ga je ob zaroki podaril Max. Oče Juan Pablo zaloti skupaj Mario in Maxa. 18.07.2012 Oče Juan Pablo prepričuje Mario Zapuščenko, naj odpusti Victorii, toda Maria ne more pozabiti, koliko hudega ji je njena biološka mama prizadejala. Lucy spozna, da je Fabian še vedno zaljubljen v Fernando, in se izseli iz njegovega stanovanja. Pipino zbere Oscarjeve in Antonietine prijatelje in sodelavce ter jih preseneti z izvirno domislico. Na zabavi, ki sledi, Maria vsem pove, da sta se z Maxom razšla. Heriberto povabi Leonelo na večerjo. Ko jo pride iskat na gledališko vajo, pa ji najbrž reši življenje. 19.07.2012 Fer ne uspe pregovoriti Marie, naj odpusti Victorii, vendar se dekleti vsaj zbližata in druga do druge začutita sestrsko ljubezen. Victoria, ki pred vrati prisluškuje njunemu pogovoru, je ganjena. Juan Pablo reši svojo mater iz goreče hiše, toda na ulici jo pričaka policija in jo aretira zaradi umora Tomase. Bernarda je prepričana, da jo je zatožil lastni sin. Leonela in Heriberto se na večerji zaupno pogovarjata. Guillermo ji zato kasneje priredi ljubosumno sceno ter ji zagrozi, da bo policiji izdal, da je poskušala ubiti Osvalda. 20.07.2012 Bernarda de Iturbide je pristala v zaporu, zato razmišlja, kdo jo je prijavil. Spomni se, da Eve ni bilo v bližini, ko je hiša gorela, in začne dvomiti o njej. Victoria obišče Heriberta, da bi se pogovorila o Fernandini operaciji. Kot vedno jo ta pomiri s svojimi besedami. Domov se vrne pozno, zato jo Osvaldo sprašuje, kje je bila toliko časa. Rad bi se pogovoril o njuni zvezi, a ga Victoria zavrne. Nakaže mu, da je verjetno za njuno ljubezensko razmerje morda že prepozno. Maria Zapuščenka tolaži svojega očeta, saj je iz sebe zaradi mame. 23.07.2012 Guillermo se pripravlja na Mariino in Victoriino ugrabitev. Najame ljudi, ki ju bodo ugrabili. Za vsem tem stoji Bernarda de Iturbide. Čeprav je v zaporu, se nekatere stvari ne spremenijo. Ximeno postavi za šefico svojega podjetja ter jo prosi, naj poskrbi za bienale. Ximena Bernardinega odvetnika prosi, naj je še ne spravi iz zapora, za kar mu obljubi lepo količino denarja. Ko Eva izve za to, odvetniku pove, da Ximena nima denarja, ter tako karte obrne sebi v prid. Victoria obišče Bernardo, saj jo zanima, zakaj je umorila Tomaso. 24.07.2012 Leonela se pred snemanjem televizijske oddaje napije, saj ji Guillermo med vodo vlije vodko. Ko enkrat začuti alkohol, se mu ne more upreti. Ko se postavi pred producenta, ta popolnoma ponori, saj ne more verjeti, da ga je ponovno razočarala. Odloči se, da bo zamenjal igralko. Osvaldo skuša rešiti nerodni položaj, a je nemogoče. Oče Juan Pablo obišče Fausta, saj ga zanima, kje je pokopana Tomasa. Fausto pa ga preseneti, ko mu pove, da sta Tomaso zažgala v kaminu v Bernardini hiši. Oče Juan Pablo je ogorčen in ne more verjeti, kar sliši. 25.07.2012 Victoria prejme anonimen klic, da so ugrabili Mario Zapuščenko, in dobi navodila, kam naj pride. Ker hoče rešiti hčerko, jih uboga. Toda ko pride na dogovorjeno lokacijo, ugrabijo še njo. Kmalu pokličejo tudi Maxa in mu povejo, da sta ugrabljeni obe, Victoria in Maria Zapuščenka. Max je popolnoma iz sebe in ne ve, kje se ga drži glava. Oče Juan Pablo še vedno stoka, ker mu matere ne uspe približati Bogu. Prepričan je, da bo trmasta do konca njenih dni. Victoria ugrabitev izkoristi, da bi se približala hčerki. 26.07.2012 Heriberto pomaga Leoneli, ki se zaradi popivanja počuti zelo slabo. Prepričana je, da se ne bo ozdravila, saj je njena notranja bolečina premočna. K njej pride tudi Osvaldo, ki postane jezen, ko pri bivši ženi najde Heriberta. Ta mu pove, da sta Victoria in Maria Zapuščenka ugrabljeni. Osvaldo je presenečen, saj tega res ni pričakoval. Cruz je žalosten, čeprav ga čaka lepa pevska kariera, saj se je Fer odločila, da ne bo več z njim. Ne more razumeti njene nenavadne odločitve. Gospod Napo je prepričan, da so se že začele poznati razredne razlike. 27.07.2012 Ker se Sandovalovi še niso oglasili z odkupnino, ugrabitelji Victorio in Mario ločijo. Kmalu zatem Victoria zasliši strel, zato ne ve, ali je njena hči že mrtva ali še živa. Ugrabitelji Osvaldu zagrozijo, da je naslednja na vrsti njegova žena. Napori, da bi rešili Victorio in Mario, se zato še okrepijo. Osvaldo sklene prodati Victoriin nakit, da bi dobil denar za odkupnino, vendar ga Antonieta razočara z novico, da je to že davno storila sama Victoria. Vsi ponujajo svoje prihranke, v naselju pa celo organizirajo zbiralno akcijo denarja. 30.07.2012 Heriberto s prodajo svojih delnic zagotovi denar za odkupnino. Max, Osvaldo in Alonso se tako lotijo načrta, kako rešiti Victorio in Mario, pri tem pa ujeti tudi ugrabitelje. Max je v dilemi, ali naj na pomoč pokličejo policijo. Guillermo pošlje Ximeno v park, kjer naj bi se izvršila predaja odkupnine. Ko Ximena spozna, da jo je hotel poriniti v težave, mu napove vojno. Ugrabitelji obljubijo, da bodo osvobodili Victorio, preden prejmejo denar. Na samotnem kraju jo zvezano izpustijo, toda ko tja prispe Osvaldo, njegove žene ni več. 31.07.2012 Alonsa v studiu obišče Ximena in mu pusti kuverto z zdravniškimi izvidi, rekoč, da je to njeno poročno darilo zanj. Alonso noče ničesar imeti z njo, toda ko Ximena odide, ga radovednost premami in kuverto odpre. Kar prebere na dopisu, ga dotolče in naenkrat mu postane marsikaj jasno. Nekaj dni zatem so pred cerkvijo zbrani svatje, ki se sprašujejo, zakaj se je Maria sklenila poročiti z Alonsom, ko pa je vsem jasno, da ljubi Maxa. Fabian in Lucy sta neprijetno presenečena nad zajedljivo Fer, ki je spet postala zoprna. 01.08.2012 Maria je slabe volje, ker jo je Alonso zapustil tik pred poroko. Obišče jo Victoria, da bi jo potolažila. Maria je zelo prizadeta, saj kaj takega ni pričakovala. Juan Pablo očeta Geronima vpraša, kako je bilo na poroki, a ga ta preseneti, ko mu pove, da poroke ni bilo. Razloži mu, da je Alonso izvedel za svojo neozdravljivo bolezen. Juana Pabla takoj začne skrbeti, kako je z Mario Zapuščenko. Prepričan je, da preživlja težke trenutke. Fer pa se odloči, da bo zapustila Cruza, in odide iz soseske. Odloči se, da bo živela pri starših. 02.08.2012 Ko Cruz za Fer pripravi podoknico, se kmalu pobotata. Fer se odloči, da bi šla na operacijo, zato sredi noči pokliče dr. Riosa. Ta je zelo presenečen nad klicem, a jo naroči že za naslednji dan. Zjutraj Fer in Cruz za odločitev povesta še njenim staršem. Osvaldo in Victoria sta te novice nadvse vesela, zato se skupaj odpravijo v bolnišnico, kjer vsi pričakujejo dober izid. Gospa Milagros zapusti Joela, kateremu pove, da je zaljubljena v drugega. Joel je potrt, zato spremeni življenjski slog in s Poli ter Trini začne vaditi plesne korake. 03.08.2012 Ferina operacija je uspela. Čakajo le še, kako se bo odzvalo njeno telo. Dr. Rios pričakuje dobre rezultate. Prepričan je, da bi zdaj morala hoditi, saj zato ni ovir. Osvaldo Sandoval prejme klic iz Televise. Prosijo ga, naj pride na nujno snemanje. Sprva sicer ni navdušen, saj je Fer v bolnišnici. Osvaldo je prepričan, da snemanje ne bo trajalo dolgo. Felipe Osvaldu in Guillermu predlaga snemanje nevarnih scen z dvojniki, a oba zavrneta njegovo ponudbo. Felipa zato skrbi, da bi prišlo do tragedije. 06.08.2012 Po objavi v reviji se je Fer odločila, da bo zapustila Cruza, saj je prepričana, da jo vara. Nihče je ne more prepričati o nasprotnem. Cruz ji skuša razložiti, kako je prišlo do nesporazuma, a vse zaman. Tako Cruzu prekipi, zato obišče Diano in jo nadere. Kljub temu ona še kar misli, da se bo Cruz ločil od Fer in priskakljal v njeno naročje. Victoria Osvaldu pove, da se je poljubljala z Heribertom, zato Osvaldo odide od doma. Pove pa mu tudi, da mu je odpustila. Victoria je zmedena in ne ve, za koga naj se odloči, zato obišče Juana Pabla. 07.08.2012 Cruz se odloči oditi na Chentejev ranč. Ko to sliši Fer, zbere vse moči in se sama odpravi na avtobusno postajo. Zagleda ga na avtobusu, zato začne kričati, a je on ne sliši. Ker ga ne želi izgubiti, je popolnoma obupana. Dojame, da je njena edina možnost ta, da se postavi na noge. Leonela obišče Riosa, da bi se pogovorila, saj razmišlja o samomoru. Takrat ji Rios prizna, da je nekoč pil tudi on, a je z močno voljo premagal odvisnost. 08.08.2012 Oče Juan Pablo se odloči, da bo Mario Zapuščenko uradno priznal. Njegova mati se s tem ne strinja, saj meni da gre za bogokletje. Prepričana je, da si bo tako nakopala sramoto. Maria Zapuščenka se odloči, da bo obiskala Fausta, ki je še vedno v zaporu. Ta ji še enkrat potrdi, da je Tomaso ubila njena babica. Zmenita se, da bo Marii povedal prav za vse Bernardine zločine. Fer počasi sprejema dejstvo, da sta se njena mama in oče ločila. Ko uvidi, da se je s tem sprijaznil tudi njen oče, se odloči, da tokrat ne bo nasprotovala. 09.08.2012 Maria v zaporu obišče Fausta, ki ji pove za vse Bernardine zločine. Ko sliši za babičine zločine, je Maria popolnoma ogorčena. Vseeno pa se odloči, da bo poslušala Fausta, saj meni, da bo tako lahko zaščitila sebe in svojega očeta. V Victoriini modni hiši se vsi pripravljajo na bienale. Victoria se je odločila, da bo k projektu povabila slavnega oblikovalca, Armanda Mafuda, nad katerim je Pipino tako navdušen, da ga objame. Armando je k sreči že slišal za Pipinove traparije, zato se ne pusti motiti. 10.08.2012 Cruz se odpravi po očeta na vas. Gospod Dionisio je grdo zbolel in Cruza skrbi, da gre za zelo resno stvar. Victoria se medtem odpravi k očetu Juanu Pablu po nasvet. Ne ve, kako naj se odloči glede Osvalda in Heriberta. Juan Pablo ji predlaga, naj odloči njeno srce. Victoria je zmedena, saj čuti, da se je začela zaljubljati v Heriberta. Ximena je obsedena z dramo Othello in vsak dan hodi na Guillermove ter Leoneline vaje. Medtem ko se ona dramo skuša naučiti na pamet, ima Guillermo povsem drugačne zamisli. 13.08.2012 Victoria in vsi ostali se pripravljajo na bienale. Veseli so, da jim je pomagal veliki oblikovalec Mafud. Po podjetju in v soseski se začnejo širiti novice, da je Maria Zapuščenka noseča. Max je presrečen, čeprav mu Maria Zapuščenka pove, da po vsej verjetnosti ne gre za nosečnost. Medtem je Bernarda de Iturbide besna, saj nič ne gre po načrtih. Jezna je na Jimeno, ker si je drznila spremeniti dodatke, zato jo prosi, naj se ne vtika v delo oblikovalcev. Ximena je zelo užaljena, saj je bila mnogo let kraljica modnih stez. 14.08.2012 Maria se pred modnim bienalom slabo počuti. Max je prepričan, da je zanosila, in se veseli velike družine. Vsi že govorijo o domnevni nosečnosti, le Maria ostaja zadržana. Napoči odločilni večer, ko se na modni reviji pomerita največji mehiški modni hiši, Victoriina in Bernardina. V Victoriinem taboru je složna in utečena ekipa, kateri trema ne more do živega, v Bernardinem pa vse po vrsti izdajajo živci. Toda tako ena kot druga predstavita zanimive kreacije in vse do konca ni jasno, katera bo zmagala. 15.08.2012 Victoria zmaga na modnem bienalu in Maria prejme nagrado za najboljšo manekenko. Toda dekle se na odru nenadoma zgrudi in odpeljati jo morajo v bolnišnico. V Victoriini ekipi nastane preplah, o katerem poročajo tudi mediji. Medtem ko Mariini najbližji v bolnišnici nestrpno čakajo na prve izvide in diagnozo, se Bernarda nepričakovano pojavi pri Nati in ji vzame malega Juana Pabla. Ker ji poskus z lastnim sinom ni uspel, si hoče zdaj dušo rešiti s pomočjo pravnuka. 16.08.2012 Max v Mariini bolniški sobi zanemari vse preventivne ukrepe in kljub opozorilom zdravnikov sleče zaščitno obleko. Družino skrbi, da se bo še on okužil s smrtonosnim virusom, in res se kmalu pokažejo prvi znaki. Bolnišnično osebje ga takoj odpelje na preiskave. Bernarda medtem skrbi za pravnuka, čeprav dojenčkov ni več vajena. Odloči se, da bo tudi mali Juan Pablo postal duhovnik. Da bi si zagotovila odrešitev, ga hoče zaščititi pred kvarnim vplivom žensk. Ximeno pa zamika, da bi Mariinega sina zadušila. 17.08.2012 Max omedli v Mariini sobi in po pregledu se izkaže, da se je okužil z istim virusom kot ona. Heriberto stopi v stik z raziskovalnimi laboratoriji po svetu in izve, da v Švici razvijajo zdravilo za takšne okužbe. Sredstvo, ki je njihova edina možnost pa vključuje tveganje, saj še ni bilo preizkušeno. Bernardi sina uspe prepričati, da se kesa za svoja dejanja, in ga prosi, da zanjo posreduje pri škofu. Ko Fer mami pove, da je malega Juana Pabla odpeljala Bernarda, se Victoria nemudoma odpravi ponj. 20.08.2012 Iz Švice prispe zdravilo za Mario in Maxa. Victoria se strinja z njegovo uporabo, četudi še ni preizkušeno, Osvaldo pa ne. Prepričan je, da se Max lahko sam spopade z okužbo, saj je fizično veliko močnejši. Bernarda se pri zajtrku pogovarja z Roxano, Ximeno in Evo in jim pove, da so jo policisti zaradi nesporazuma odvedli na postajo na zaslišanje. Ximena se zgraža nad ravnanjem policije, da bi se ji prikupila, vendar ji Bernarda vseeno zabrusi v obraz nekaj neprijetnih resnic. 21.08.2012 Victoriina nesebičnost, ko hčerki daruje ledvico, Mario dokončno prepriča o materini ljubezni. Ko izve, da se Victorii stanje po operaciji slabša, pohiti k njej in jo prosi odpuščanja, ker jo je tako dolgo prezirala in zavračala. Antonieta od medicinske sestre izve, da je Victoria po operaciji doživela zaplete, potem pa se je zgodil čudež in je naglo začela okrevati. Ko Antonieta to pove ostalim, se vsi sprašujejo, za kakšen čudež gre. Osvaldo sinu sporoči odlično novico in mu ob tej priložnosti zaupa, da se bo spet boril za Victoriino ljubezen. 22.08.2012 Soseska je popolnoma nora, saj se Mili in Napo pripravljata na poroko. Priredijo jima fantovščino in dekliščino. Slednje se udeleži tudi Pipino, saj se v ženski družbi dobro počuti. Na zabavo prinese steklenico za posebno igro, pri čemer se vse povabljenke zelo zabavajo. Gospodu Napu naročijo ogromno torto, v kateri ga čaka presenečenje. Maria Zapuščenka obišče Antonieto in se ji opraviči, ker je ni priznavala. Pove ji, da se je v sanjah spominja kot svetlolaske, ki jo je uspavala. 23.08.2012 Victoria se odloči za Heriberta. Osvaldo pa se odloči, da bo odšel v Španijo, kjer bo snemal novo serijo. Fer in Cruz posvojita malo Victorio, s katero tako postanejo velika in srečna družina. Ximena se hoče maščevati Guillermu, zato se odpravi v gledališče. Odloči se, da se bo postavila na Leonelino mesto. Eva se ukvarja s tem, kako bi se maščevala Bernardi. Na vsak način jo hoče umoriti, kot je prisegla na sestrinem grobu. Na policijo odnese pismo, ki bi Faustu pomagalo do prostosti. 24.08.2012 V zadnjem delu nadaljevanke Maria Zapuščenka končno dočaka težko pričakovani dan, poroko z Maxom. Poleg vsega ni sama, saj sta ob njej tudi oče in mama, zato je še toliko bolj srečna. Bernarda de Iturbide se pripravlja na pobeg iz države, saj ima na vesti kar nekaj umorov. Gospa Milagros postane babica, Ximena pa Mario skuša ubiti kar pred oltarjem.


source: fineweb

text: Datum: 27.7.2012 12:03:00 - Stran: Zanimivosti Petrova Janja čaka dojenčka, Nives dobila izgubljeni kovček, lepa Manja s telesnim stražarjem Preberi Pošlji po mailu Dodaj med priljubljene PDA / GSM povezava Ste bili priča dogodku? Pošljite nam svojo plat zgodbe, morebitne slike, videe... Imate novico, zgodbo, fotografijo? Pokličite na brezplačno telefonsko številko Pridružite se nam Spremljajte nas Tit Košir Nives Orešnik Konec dober vse dobro, je rekla moja prijateljica, ko je slišala, da je slovenska mis Nives Orešnik vendar le dobila svoj izgubljeni kovček z večernimi oblekami. Tako da lastnici licence za Mis sveta Julia Morley ne bo treba razmišljati še o takšnih malenkostih. Nives je namreč obljubila pomoč, če se njena prtljaga ne bi našla. A je kovček, ki je v Carigradu menda zašel na drugi pas za prtljago in v drugo letalo, le prišel na Kitajsko in Nives že uživa v svojih oblekah. Še posebej v tisti svečani, ki jo je kreirala baletka Jerneja Podbevšek Zhembrovskyy, ki je še pred petimi leti zatrjevala, da si življenja ne zna predstavljati brez baleta, zdaj pa je vse bolj modna stilistka in voditeljica različnih prireditev. In morda tudi zato ni nič kaj slišati o njenem možu baletniku Alexandru Zhembrovskem, s katerim se je pred šestimi leti poročila na Bledu, ko je bila komaj polnoletna. In če se je Alexander nekaj časa še omenjal ob Jernejinem imenu, je rekla moja prijateljica, zadnja leta o njem govori le še njegov priimek. Kakorkoli že, dama, ki je vmes postala tudi slovenska fatalna ženska je letos poskrbela za obleko slovenske mis. Stanko Gruden Peter Kauzer Reuters Ceca Opravljivka


text: Na Twitterju razkazuje svojega sina "Reformirano" žurersko dekle Snooki od rojstva prvorojenca na Twitterju redno objavlja ganljive fotografije, ki jo kažejo v povsem drugi luči. Zdaj je poleg s čevlji obsedena tudi s sinom Lorenzom Dominicom. "Čisto zaljubljena v svojega malčka," pravi novopečena mamica. (Foto: Twitter) Zvezda "pijanskega" resničnostnega šova Jersey Shore Nicole Polizzi, ki je bolj znana kot Snooki, uživa v vsaki sekundi materinstva in želi, da ves svet izve za to. Miniaturna starleta je na družbenem omrežju s sledilci spet delila sliko svojega prvorojenca Lorenza Dominica, ki je oblečen v črtast pajacek, na katerem piše "fantki vladajo". Snooki je Lorenza rodila 26. avgusta in od tega dneva dalje svoje oboževalce sproti obvešča o sinovem početju. "Svojo stekleničko drži kot pravi šampion," je še navdušeno in ponosno zapisala ob drugi sliki. Temnolaska trenutno snema že drugo sezono resničnostnega šova Snooki & JWoww, v kateri se poleg Nicole v glavni vlogi pojavlja tudi 26-letna Jennifer Farley.


text: Če iščete dobro pozicioniran hotel v Kuressaare, potem bo pravšnji za vas Arte Apartment. Od tod lahko obiskovalci dostopajo do vsega, kar lahko to živahno mesto ponudi. Poleg tega so na dosegu roke: Knjižnica, Saaremaa golfivaljak, Muzej Aaviks. Arte Apartment ponuja tudi dodatne dejavnosti, ki bodo obogatile vaš obisk v Kuressaare. Gostje hotela lahko uživajo v dodatni ponudbi, kot je varstvo otrok, Wi-Fi na javnih mestih, parkirišče, hotelski/letališki prevoz, družinska soba. V Arte Apartment se nahaja 1 okusno opremljenih spalnic, ki nudijo z sobe za nekadilce maksimalno udobje. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Zaradi svoje idealne lege je hotel Arte Apartment kraj, kjer boste našli vse potrebno za prijetno bivanje.


text: Danes sem si zaželela na nohtih svetlejšo barvo, zato sem izbrala Golden Rose 246. Golden Rose 246 je nežno roza barva z večbarvnim šimrom, ki je viden le na močnejši sončni svetlobi, sicer prevladuje srebrnkast šimer. Uporabila sem dve plasti, brez nadlaka. Nanos je neproblematičen, čopič ni nič posebnega, vonj pa tudi ni prehud. Vendar mi sama barva ni bila preveč všeč. Ker je nisem želela odstraniti, sem posegla po Konadu. Uporabila sem Chez Delaney šablono H21 (sredinski vzorec) in Avon Blue Flare lak, ki vam ga je že predstavila Maestra. Sem bila kar malo presenečena s kakšno lahkoto sem naredila odtise. Tako lak kot vzorec sta bila neproblematična, tako da je bila celotna konadikura narejena v rekordnem času. Čez dokončano manikuro sem uporabila INM Out The Door nadlak. Tudi efekt mi je bil všeč, čeprav moram drugič uporabiti svetlejšo barvo za “konad”. Še kako uro po nanosu sem si namreč podzavestno želela zdrgniti dol “umazanijo” z nohtov. Katera manikura vam je bolj všeč: z ali brez nail art-a?


text: Podjetje oz. subjekt z nazivom Imagos Studio se nahaja v občini Ravne_na_Koroskem. Naslov spletne strani: http://www.imagos-studio.net Opis: Imagos Studio za grafično in spletno oblikovanje, spletno gostovanje, turizem, PC servis in izobraževanje...grafično splet spletno stran vizitka tisk tiskovina oblikovanje dizajn design predloga cgp celostna grafična predloga studio imago slika foto fotografija Zemljevid občine Ravne_na_Koroskem Stran vpisana dne: 28-mar-2011 Druge spletne strani v občini Ravne_na_Koroskem Če ste lastnik tega podjetja oz. subjekta, lahko dodate več besedila.Več besedila, pomeni več ključnih besed, ki bodo vaše potencialne stranke pripeljale na vašo stran. Pišite na naslov email@example.com Če želite, da vam izdelamo optimizirano spletno vizitko (preprosta spletna stran), ki bo v iskalnikih dosegla dobre rezultate, nas kontaktirajte na firstname.lastname@example.org . Center za lokalizacijo interneta v Sloveniji | email@example.com


text: ipi {Ipi} je raziskovalna, akademska in izobraževalna institucija, ki deluje na področju prava intelektualne lastnine. Ustanovljena je bila konec leta 2004. {Ipi} se ukvarja z raziskovanjem, izobraževanjem, svetovanjem in izdajanjem publikacij. Njegove aktivnosti se osredotočajo na raziskovanje izzivov, ki jih digitalizacija prinaša pravu intelektualne lastnine, zlasti avtorskemu pravu, in so pomembni za napredek informacijske družbe. {Ipi} si prizadeva sodelovati s slovenskimi univerzami, raziskovalnimi inštituti, industrijo, centri umetnosti in kulture ter z organizacijami civilne družbe. S sodelovanjem v aktualnih razpravah s področja intelektualne lastnine želi {Ipi} zaznamovati slovenski miselni prostor z novimi perspektivami, ključnimi za razvoj ustvarjalne in inovativne družbe, prilagojene tehnologijam novega tisočletja.


text: Radio Aktual - Na sredi Oddajo Na sredi lahko na valovih Radia Aktual ujamete vsako sredo pet minut čez dvanajsto. V oddaji Majda Juvan in Janja Novoselc gostita različne goste iz različnih področij, v vsaki oddaji pa vam je za vprašanja na voljo tudi naša brezplačna telefonska številka 080 13 01. Vsako drugo sredo v mesecu Majda redno gosti tudi ljubljanskega župana Zorana Jankoviča, ki je prav tako na voljo našim poslušalcem za različna vprašanja, ki jih lahko zastavljate v živo na naši brezplačni telefonski številki ali pa jih pošljete na elektronski naslov firstname.lastname@example.org. Kdo je Majda Juvan? Majda Juvan se je, še kot študentka, novinarske obrti začela učiti že v daljnih 70-tih letih na RTV Slovenija in to v televizijskem dnevno informativnem programu. Tam se je tudi zaposlila. Po nekajletnem delu in diplomi na smeri novinarstvo na FSPN se je kot urednica zaposlila na Radiu Glas Ljubljane. Ker je bil kolektiv zelo ambiciozen, mlad in majhen, je delavno okolje ponujalo ogromno možnosti za nabiranje najrazličnejših znanj in medijskih spretnosti. Bila so to najboljša leta tega radia. Bil je kovnica novinarskega in drugega kadra. V tistih letih so slovenske lokalne in regionalne radijske postaje pripravljale vsakoletna tekmovalna srečanja oziroma festivale. Na vsakem od njih je s svojimi izdelki sodelovala tudi Majda Juvan. Praviloma je v kategoriji komentar in reportaža zasedala eno od prvih treh mest. Tudi v letih, ko je bila odgovorna urednica RGL, se novinarskemu delu ni odrekla. Komentarji so tudi v času, ko se je RGL prelevil v Radio Aktual prepoznavni del novinarskega opusa Majde Juvan. V zadnjih letih je Majda Juvan tudi opora mladim sodelavcem, ki šele začenjajo svojo pot v slovenskem novinarstvu. Razlikovanje med novinarstvom , ki se odlikuje s spoštovanjem kodeksa in etičnih načel ter med tistim, ki je pod velikim pritiskom kapitala in komercializacije, terja veliko načelnosti in spoštovanja do poklica, za kakršnega se je svoj čas odločil nekdo, ki je verjel, da bo dober novinar. Kdo je Janja Novoselc? Janja Novoselc je radiu zapisana dobrih osem let, del ekipe Radia Aktual pa je vse od njegovega nastanka, pred tem pa se je kalila na RGL-u. Z delom na radiu je začela kot študentka. Na RGL-u je bila novinarka in voditeljica, urejala je številne oddaje, pisala dnevne komentarje in reševala vprašanja poslušalcev. Majhen in na nove izzive pripravljen kolektiv je bil odlična priložnost za učenje, preizkušanje veščin, radijsko kaljenje in sprejemanje novih izzivov. Sledila je diploma z novinarstva na FDV in tudi zaposlitev na RGL-u. Z nastankom radia Aktual se je posvetila predvsem informativnem programu, Slepi ulici, vprašanjem poslušalcev, pa tudi Na sredi in raznolikim tematikam, ki jih poslušalcem ponuja oddaja. Splet in Facebook komuniciranje sta postala sodoben izziv, a radijski eter ostaja prva ljubezen. Soustvarjanje sred skupaj z radijsko legendo, kot je Majda Juvan, je vsekakor izziv, pa tudi čast. Ljubljanski župan Zoran Janković 13.04.2011Župan MOL Zoran Jankovič je kategorično zavrnil pisanje nekaterih medijev o infarku, ki naj bi ga preživel v minulih dneh.Viroza je bila kriva za bolniško, je bil prepričljiv. Prav gotovo pa župan ni najbolj zadovoljen z očitku ministrice Trobec Bučanove, ki pravi, da je pri dodelitvi evropskih sredstev... Malo delo 06.04.2011V nedeljo bomo znova odšli na volišča, tokrat bomo odločali, ali smo za ali proti malem delu. Malo delo naj bi uredilo predvsem področje študentskega dela, pravijo na ministrstvu, pa tudi dela upokojencev, brezposelnih, z druge strani pa letijo očitki, da bo malo delo še dodatno... Rok Praprotnik, protikorupcijska komisija 30.03.2011Zadnje čase kar dežujejo primeri, ko javne funkcionarje preiskuje komisija za preprečevanje korupcije. Gordana Živčec Kalan, direktorica ZD Izola, Zoran Thaler, odstopljeni evroposlanec, pa njegovega nesojenega naslednika, ki ostaja doma, Andrej Horvat, Luka Juri zaradi šale, kot pravi poskusu podkupovanja za... Barbara Starič Strajnar, otroški dodatek in ostali transferji 23.03.2011Barbara Starič Strajnar, vodja sektorja za upravnopravne zadeve na ministrstvu za delo, družino in socialne zadeve je bila naša gostja, tema pa otroški dodatek, štipendije in spremembe na področju socialnih transferjev po juniju 2011. Na področju otroškega dodatka precejšnje... Zoran Jankovič in vaša vprašanja 16.03.2011Kot vedno, je župan Zoran Janković razjasnil nekaj aktualnih dilem. Od te, da ni res, da si s spremembo mestnega statuta jemlje spristojnosti, ki mu ne gredo, do te, da bomo glede na razpoloženje med svetniki v Ljubljani po nekaj letih vendarle spet imeli le en občinski praznik in to seveda 9. maj. A življenje v... Vpis v vrtce se začenja 09.03.2011Kljub zagotovilom je lansko leto pred vrati ljubljanskih vrtcev ostalo preko tristo otrok iz najmlajše starostne skupine. Vse do dneva današnjega. Kljub temu pa je potrebno povedati, da je vključenost v vrtce v Ljubljani izjemna in je preko 90 odstotkov. Nekaj zato, ker je varstvo v vrtcih dragoceno za... Darinka Rozman in SOS telefon 02.03.2011Društvo SOS telefon za ženske in otroke - žrtve nasilja deluje 22 let. V tem času so marsikateri žrtvi nasilja pomagali pobegniti iz začaranega kroga, a Darinka Rozman, svetovalka na omenjenem telefonu, pravi, da je o nasilju treba govoriti še več. Podatek, da po stopnicah pade vsaka peta ženska drži. To... O plastičnih vrečkah z Jako Kranjcem 23.02.2011Vsak Slovenec letno uporabi od 150 do 300 vrečk. Vsak dan eno. Se vam zdi veliko? No, če smo zelo pošteni, se mnogi šele navajamo na to, da je potrebno imeti vrečko s seboj. V nekaterih trgovskih verigah postopoma že ukinjajo neomejeno količino - domnevno - brezplačnih vrečk. Pri najboljšem... nazaj 1 :: 2 :: 3 :: 4 :: 5 :: 6 :: 7 :: 8 :: 9 :: 10 :: 11 :: 12 :: 13 :: 14 :: 15 :: 16 :: 17 :: 18 :: 19 :: 20 :: naprej


text: The Royal Pacific Hotel and Towers je bil obnovljen 2012, tako da bo bivanje v Hongkong zagotovo prijetno. Hotel je oddaljen samo 1. Km od centra mesta, zato je obiskovalcem dostopnih veliko najpopularnejših krajev. Za ogledovanje mestnih atrakcij ni potrebno hoditi daleč, saj se hotel nahaja v neposredni bližini China Hong Kong City, Trajektni terminal China, Nakupovalni center 1881 Heritage. The Royal Pacific Hotel and Towers ponuja tudi dodatne dejavnosti, ki bodo obogatile vaš obisk v Hongkong. Z kavarna, prostor za kajanje, prevozni servis, prostori za srečanja , Wi-Fi na javnih mestih ponuja hotel največje možno udobje bivanja. V hotelu se nahaja 673 lepo opremljenih sob in vsaki je na voljo tudi sobe za nekadilce, televizija, prostor za likanje, dostop do brezžičnega interneta (brezplačen), internetni dostop (brezžičen). Ves dan se lahko prijetno sproščate v fitness center. Kakšen je že vaš razlog za obisk Hongkong, boste v The Royal Pacific Hotel and Towers našli idealno mesto za razburljive in zanimive počitnice. Starting from February 1, 2011, guest can enjoy high-speed, wired and wireless internet access on complimentary basis. Each registered guest may access only one computer or mobile device at a time.


text: Celi Evropi se je lani prikupil Ciper, ko je APOEL prek Lyona prišel celo do četrtfinala lige prvakov. Novemu prvaku AEL Limassolu so po zmagi v Beogradu nad Partizanom beograjski navijači celo ploskali. Toda v domovini je bilo pravljice konec: navijači Anorthosisa (v ligi prvakov je igral v sezoni 2008/2009), ki morajo iz "turške Famaguste na tekme v Larnako, so v četrtek v 82. minuti vdrli na igrišče, razgrajali in naposled prekinili tekmo za evropsko ligo, ko je gruzijski klub Dila Gori skupno vodil že s 3:1. ajax_loadContent("VECER_ajax_clanekANKETA","http://web... Prikazanih je samo 65 % članka. (Celotna dolžina: 947 znakov) To povezavo uporabite, kadar želite vključiti povezavo do članka na svojem blogu, forumu ali drugih spletnih straneh. Komentarji obiskovalcev : (brez komentarjev) Vaš komentar: Vabimo vas, da napišete svoje mnenje, komentar ali pripombo k članku. Komentarji, ki vsebujejo HTTP v besedilu, ne bodo prikazani. Če želite v komentarju objaviti povezavo, jo napišite brez HTTP. Poleg vsebine komentarja bo objavljeno vaše ime, internetna povezava, naslov IP in domena. E-mail ne bo viden nikomur, podjetje Večer pa ga bo uporabilo zgolj za interno komunikacijo in ga v skladu z zakonom ZVOP-1 ne bo posredovalo tretjim osebam. S klikom na gumb Pošljite komentar se strinjate z objavo podatkov. Po objavi ima avtor komentarja možnost svoj komentar kadarkoli izbrisati. Ikona za izbris se pojavi samo pri komentarjih, kjer sta IP uporabnika in IP pisca komentarja enaka. Drugi te ikone ne vidijo. Dr. Igor Pribac, filozof in politični analitik: "Smo v EU, vendar nimamo tujih investicij, angleščina nas ne ogroža nič bolj, kakor nas je prej. Od krize naprej tudi povpraševanje po slovenskih nepremičninah ni omembe vredno. Najpomembnejše politične odločitve za Slovenijo pa se sprejemajo v Bruslju."


text: V skladu z zakonodajo Gibraltarja, si William Hill pridržuje pravico do zahtevanja dokazil o starosti in preverjanja podanih informacij. Rac(un bo morda blokiran, dokler ni predložen zadovoljiv dokaz o starosti 18 let ali vec(. Z dostopom, nadaljnjo uporabo ali z navigacijo skozi to spletno stran se za izboljšanje doživetja z nami strinjate z našo uporabo nekaterih piškotkov brskalnika. William Hill ne uporablja piškotkov, ki bi vplivali na vašo zasebnost, ampak samo tiste, ki med uporabo naše spletne strani izboljšajo vaše doživetje. William Hill upravlja podjetje WHG (International) Limited (RGL št. 034 in 042), registrirano v Gibraltarju z licenco vlade Gibraltarja in ga nadzoruje gibraltarski komisar za igre na srečo. Registriran sedež Williama Hilla je 6/1 Waterport Place, Gibraltar, z matično številko 99191. William Hill je pobiralec stav, registriran pri organizaciji I.B.A.S.